第一章 俾張快籌你，就今晚我望住佢忙碌嘅身影，戰戰兢兢咁send出msg，雖則平時OT都有閒聊，但私下msg唔知佢介唔介意我工事以外問佢無聊嘢呢？「喂~你上次咪話公司附近有間野幾正？可以俾openrice link我？」「做咩？想約我？」之前一齊做嘢嘅時候佢提過幾次想飲嘢，我仲以為佢講笑~「朋友生日想搵間得意野慶祝姐..況且你咁難約」「俾張快籌你，就今晚試菜？」「又得姐，你收工未？」我欣然答應，早知道收工就去補個妝啦！最後約咗喺佢屋企附近，我急急坐車去到相約嘅地方，男神Issac係公司同我地合作過幾次Project嘅隔離DEPT阿頭，跟住佢做嘢會有一種好放心嘅感覺，合作過幾次之後，間唔中lunch撞到佢都會叫我一齊食，佢有啲似我以前鐘意過嘅一個男仔，不過可能佢大過6年，比起記憶中嘅佢要更加成熟溫柔，佢係全公司公認嘅好好先生，或者可以講係中央空調，唔知道佢之前話嘅飲嘢係客套定係有心約，不過其實我今次都有心試下佢平時對我嘅關愛係咪我諗多咗。夜晚嘅旺區好多人，行喺佢旁邊佢好自然喺人多嘅時候會搭一搭我膊頭令我唔會撞到人，有一下無一下嘅接觸忽然之間有種青澀嘅心跳感。喺我面紅心跳嘅時候，不經不覺已經行到去食嘢嘅地方，佢有打去留檯所以我地都好快可以落坐。之前都係同公司大圍出去食，除咗lunch食快飯認真單獨食飯都係第一次，佢問過我有無咩戒口之後都好快落咗ORDER，係咪同大過自己嘅人一齊~就會咩都有人幫自己安排好曬呢？呢個感覺似乎唔錯。「上次個project有你地dept幫手好順利，飲杯慶祝下先啦」Waitress擺底一杯用茶做Base既酒喺我面前，佢拎起佢果杯講。「我地DEPT嘅人有時會比較直接啲，你地多多包容，同埋多謝你教我嘢啊。」佢係隔離DEPT既Director，有好難得地無咩架子肯教人做嘢，「咁啊,點報答我先?」佢笑住咁問，佢原來解開左粒恤衫鈕，忽然令我留意到佢起伏既胸肌紋路。「我請飲嘢囉咁。」我胡亂咁應佢「傻啦，今餐話咗慶功既嘛。」佢輕輕摸咗下我個頭。「你係咪住喺港島，咁下次帶我去食好嘢啊。」佢漫不經心咁講。我胡亂答好，然後目光有啲唔知點擺咁擺咗喺佢杯野度，「你試唔試啖我呢杯？」佢講完有啲尷尬地R咗下頭，「你下次可以介紹多幾款俾朋友。」我都尷尷尬尬咁拎嚟試，留底咗一個好淡嘅唇印，佢若無其事咁就直接係同一角度飲，原本容易飲酒面紅既我塊面更加㷫。「早知我早啲約你啦，不過唔洗陪你條仔？」喂先生，你咁樣問係咪有啲犯規..「呢度都有條仔要我陪。」我指一指佢。「咁你夜返屋企，屋企人唔理你？」忽然間佢又一秒變翻大哥哥。「佢地都夜返唔會理我。」

第二章 咁唔好返去住「咁你夜返屋企，屋企人唔理你？」溫柔既大哥哥mode on，呢個時候嘅我，點會諗到呢個大家所謂嘅暖男都可以好無情？「佢地都夜返唔會理我。」「咁唔好返住啦。」佢試探性地講。「咁你諗住帶我去邊？」佢聽到之後嘴角微勾。「跟住我咪知~」「你要教壞我做老泥妹..」飲咗酒嘅我有少少想嗲佢「咩嚟嫁？」「咪唔返屋企嘅女仔囉。」呢一刻我覺得自己有啲痴線，又好想知佢聽到有咩反應。佢摸左我塊面一下，原本坐係半圓形梳化兩頭嘅我地，而家大脾貼住大脾，「咁紅既你塊面？」佢隻手摸上我塊面有種冰涼嘅感覺，令我情不自禁咁揩咗佢隻手一下。溫燙嘅觸感傳到佢手上，佢用指背輕輕地掂左幾秒，用手指輕勾我塊面令我同佢對望，唔知係咪幻覺，我地塊面好似越嚟越近。喺我怕醜到頂唔順低下頭前，佢好似觸電咁放開咗我，隨即搵人埋單。「有啲夜啦喎，不如走？」佢低聲問到。佢若無其事咁同我並排行，由於飲完酒，比起來程既路多左好多身體接觸，一時又摸下我個頭，我又拍下佢咁，時間好似返到去之前為左project 一齊ot嘅日子。仲記得有一次，啲人走晒淨底我同佢對資料，「喂，I..saac..」佢轉個頭過黎，我先發覺大家既距離好似太近，甚至，唔知係佢轉過黎既空氣流動輕輕掠過我嘴唇定我地有一秒兩唇相交左。氣氛靜得黎有d尷尬，我搞埋d手尾交俾佢「喂..我做完野走先啦。」夜晚既Office，經典言情小說情節，係醞釀曖昧既最佳地方，我功力未夠，都係唔爭氣咁逃走左。「我送你落樓？」終於發完呆既佢回過神，佢其實都幾gentleman。公司Lift其實都幾細，落到下兩層一大班人入左黎，我同佢都逼不得已半貼住咁企。呢個時候，又有兩個人入左Lift，我逼不得已咁更加向佢貼近，面上已經開始微微泛紅。著住高爭鞋既我加上佢微曲既腳，造就左絕佳既曖昧角度。雖然我低下頭仍然感覺到佢既氣息規律地碰觸到我條頸。呢種酥麻令我更加係耳根通紅。我一抬起頭就見到佢帶住笑意既雙眼，佢有一對略帶外國人味道既深邃雙眼，而呢對眼加上調情般既笑意我更加係完全失去抵抗力，更加上佢一邊手輕輕搭係我膞頭。「你塊面同耳仔紅曬啊！」佢低下頭係我耳邊呼住氣咁講，嘴唇刷過我通紅既面頰。我好似觸電咁瞪大雙眼即刻伸手掩住佢岩岩輕聲細語過果邊耳仔。呢個行為實在係有d過火。叮！仿佛係過左成個世紀，終於落到地下。我急不及待咁逃走，佢大步追上我，慣性咁拉我去佢身邊，同我好近咁面對面。「你唔似咁純情wo，咁易怕醜既咩。」佢輕輕彈左下我通紅既耳仔，我又即刻用手遮住隻耳仔，佢似乎玩上癮，居然又輕輕咁摸左我耳仔一下，佢轉過頭若無其事咁繼續行，幫我截的士。「夜啦，翻到屋企話聲比我知！」佢又輕輕鬆鬆咁轉翻去佢個哥哥mode。我坐上車，久久未能平復心跳，甚至整個車程入面，都唔記得打比應承左會係樓下接我既男朋友。

第三章 你今晚要去男朋友度嘛？「有啲夜啦喎，不如走？」佢低聲問到。埋完單出到去，我哋漫無目的咁閒逛，因為飲咗酒，對對方嘅肢體接觸都變得多咗，打打鬧鬧之間就行左去海邊，雖然微醺咁樣吹海風好似係浪漫，但秋天嘅海邊其實有啲涼意，我今日只係著咗短裙同薄絲襪，我都拉翻低恤衫嘅衫袖。「額..你夜翻洗唔洗同屋企人講聲？」「唔洗嘅,如果我無翻佢地會當我去咗男朋友度。」「咁..你今晚要去男朋友度嘛？」佢有啲緊張咁問「睇下夜唔夜啦..」我望向佢隻眼，佢忽然除低件西裝褸微微彎低腰披上我身，向佢嘅方向輕輕一帶令我向佢個方向中咗埋去，佢乘勢攬住我，柔順劑嘅氣息撲鼻而來，我係度諗原來成熟男人嘅味道除咗古龍水仲有一種叫被人照顧得好好嘅住家味道。「仲咁紅嘅塊面。」佢輕輕摸上面頰，指尖嘅溫度帶點微涼，然後低頭試探性咁錫咗我額頭一下，我捉住佢手臂身體向佢靠近，但係唔太夠膽直視佢，明明知道但我同佢都係度踩鋼線，有啲嘢做咗只會破壞平衡，有微量嘅酒精做藉口又係咪代表可以亂嚟呢？全世界都知道我有男朋友佢有女朋友，就算次次OT都得我地兩個獨處，同伴嘅關係就算親密少少都好正常姐，其他人眼中我同佢大欖都扯唔埋，更加唔應該擦槍走火。「不如..」我有啲不知所措..「我..嗯..你好似有啲凍，我送你坐車？」佢好快恢復冷靜，然後好似咩都無發生過咁準備送我，行緊嘅途中，男朋友正好text我，我都索性同佢講今晚過佢度，好似係度強行提醒自己咩先係正確嘅咁。我好容易對一個人有好感，連我自己都分唔清楚究竟係鐘意定係享受比人愛護既感覺，呢一切對一個單身既女仔未嘗不可，但，我有男朋友。上到車收到佢msg問我幾耐先翻到屋企，到咗話聲俾佢知，我無再覆佢。當我開門入屋既時候，男朋友岩岩沖完涼出黎，呢排公司都比較忙既我地，都有成2個星期無見面，幾乎係一關上門，男朋友已經將我按係門上錫，迫不及待咁摸我，今日去見完客嘅我，著得比較正式，輕薄嘅恤衫好快比佢身上嘅水珠整到半帶透明，「喂啊，我做左成日野好污糟啊。」我實在係無辦法係同另外一個人曖昧完無幾耐就接受佢既求愛。佢解開我恤衫d前幾粒鈕，輕輕咁係裸露既肌膚上吸啜。佢將我個人翻轉背對住佢，手已經輕輕拉起我條裙隔住絲襪摸我，佢深知我既耳仔同頸係極之敏感，一邊細細力咁咬我條頸，一邊已經將絲襪拉左落黎，將手指伸左入去，「咁快濕左既，係咪好想要？」佢惡意咁用手指抽插..我回想起係的士上面臉紅心跳嘅感覺，更加迎合佢。佢拉開圍係身上既毛巾，一手拉開我底褲，略微粗魯咁後入插左入去，佢細細力咁吸住我耳仔，但係我腦入面居然浮現左第二個人係我耳邊講野嘅情景。完咗之後男朋友去咗沖身，我拎起電話一望，「翻到屋企未啊?」10:50我正準備覆既時候，又見佢輸入中...「見到幾夜都好覆句到左啦！唔係我會擔心」11:40「我到左啦（馬騮掩眼）。」「快d去訓啦，做左成日野。」佢又變翻哥哥mode..或者連我自己都無發現既係，佢短短幾句話已經令我嘴角輕勾，始於酒精嘅情動、一場唔夠專心嘅激情、完事後迫不及待拎起電話種種矛盾情緒下而產生咗種唔知點面對佢同男朋友既感覺，只好草草完左個話題等佢唔好再覆。過左一陣，我起身收拾雙腿之間既黏膩，然後默默地將電話熄mon..

第4章 自從嗰晚之後，我同佢嘅交流就只限喺Project Group，係公司唔同邊嘅我哋想要見唔到對方其實好容易，唔知道到底佢係後悔定點，我自己都覺得自己太貪玩太衝動，就將一個大家心目中嘅好仔拉入一個犯禁嘅局面，以後仲有好多一齊做嘢嘅機會，應該點樣相處..作為一個乖仔嘅佢又會唔會同我玩呢個遊戲呢？唔經唔覺就到咗星期五，呢個星期連我都忙到唔記得去煩惱我同Issac嗰場唔知係咪錯誤既酒局，因為之前幾次合作同Issac嘅帶領，Project比起Target嘅進度要快好多，大家都諗住去食個飯慶祝，「Denise我地幾個去打邊爐wo你去唔去？」隔離Team Martin問，佢同我同期入公司，係Issac嘅下屬，都叫做斯斯文文幾唔錯咁，平時有咩gathering都會叫埋我。「梗係去啦！」我眼尾望到Issac行過，..「喂你唔洗OT咩？」「癡線啦Happy Friday啊嘛..」其實我之前出於私心成日都留底同Issac一齊做嘢，搞到好似好忙成日要OT咁，我啊頭見我咁抵諗都交多咗一啲需要同隔離Team對口嘅嘢我做，我同佢就係喺之前段時間慢慢熟嘅，「咁就得啦！做咩成日係公司對住啲無聊嘢姐！」Sara，都係我個同期兼我拍檔，算係我公司最熟嘅女仔。七點既前兩分鐘，我岩岩好做完Report，sd完email我就收拾d野準備走，隔離Team都蠢蠢欲動，向佢既方向瞄左一眼，居然發現佢都準備走，「行得未？」Sara行過我個位叫我走人。行出公司門口先發現都幾多人去，「喂！我地兩條Team既老細都去wo，張單有著落啦。」Martin係我耳邊靜靜雞講。「吓？Johnson同Issac唔係去左同女朋友撐枱腳咩？」雖然前幾次公司gathering都有人帶埋另一半黎，都唔係未見過佢女朋友。「老細話見今日難得齊人不如一齊食喎。」好地地食餐飯又變左公司聯誼，最煩既係佢居然都去。「Denise?Denise?做咩發吽逗啊，唔舒服？」Martin拍一拍我叫我起行。身邊既Sara同Martin係咁係隔離吱吱喳喳，我唔知點解有啲煩躁感。明明唔想對住佢先放工搵其他野做下消磨時間，點知又無端端無左個喘息機會。打邊爐既地方就係公司10分鐘左右既路程，我半dup低頭咁行，眼尾睇到佢地team 嘅人同佢有講有笑咁，等我反應過黎佢已經行到我地面前，「呃..Issac你今晚居然蒲頭嘅。」其實其他人都知道Issac幾錫我哋班後輩，我又之前同佢一齊OT，都唔可以扮唔熟，「哦，見大家今個星期咁辛苦，你哋可以當我唔喺度咖我負責埋單嘅姐。」佢笑笑口咁對我哋講，好似一個親民嘅好上司，差啲令我覺得好似當日發生嘅所有嘢都係我幻想出嚟嘅虛妄。其實我都幾想當佢唔喺度，到底呢個彬彬有禮嘅人定當日溫柔又撩人嘅先係真嘅佢呢，「喂！你陪姐姐坐！不醉無歸。」我一手橋住Martin，或者從頭到尾都只得我一個無端端自找煩惱。Martin好似意會到咩咁淡淡一笑，安排好座位，大家又嘻嘻哈哈咁開始傾計，其實唔出聲既人反而最心水清。打邊爐個店面唔算大，我地一行人入去已經霸左人地3張枱，我拉住Sara，佢個fd Keith,Martin佢幾個坐埋一邊，Keith係Issac Team嘅同事，健康陽光型偽ABC，同我哋都叫幾好傾，仲好似對我頗有興趣。成晚係咁係我旁邊撩我吹水，打邊爐飲咗兩杯我就紅到上面，酒過三巡加自己心情煩躁飲多幾杯。我除低外套，微微低領既裙已經足夠比Keith大飽眼福，佢都係咁望住我。「Den，你就嚟走光啦。」飲得唔算少既Keith開始口沒遮攔「係咩？」我拉一拉好個領口，見到佢更加眼前一亮。「你望住我做咩啊~」半醉嘅我把聲帶小小嗲。佢見我就嚟挨住佢，左手都若有似無咁輕輕搭住我。佢既外形的確係幾吸引亦都好識玩。我地細聲講大聲笑，輕輕一望，發現Issac喺度望住我，比我發現左之後好尷尬咁另轉頭。「唔理你啊！去洗手間先！」俾佢望一望我發現自己好似玩得有啲過火，都係扮去廁所先。

第五章 唔想喺呢度掂你我地細聲講大聲笑，回頭一望發現Issac喺度望住我，俾我發現咗之後好又尷尬咁另轉頭。出到去發現佢哋班友居然喺度玩大話骰，輸咗要真心話或者大冒險喎，而家啲gathering咁青春嘅咩，後尾Sales Team大佬Anthony都Join埋我地，因為我既職能都同佢傾到兩句，佢又係好玩得嗰啲，佢見到我就拉咗我坐喺佢隔離隊酒，「喂Den，教你玩骰，輸咗幫你飲。」Anthony捉住我玩咗幾鋪，中間輸咗兩盤，佢罰我幫佢斟酒，一邊搭住我膊頭同捉住我手搖咁，睇嚟呢條友都有啲醉， 正準備起身走佬，見到Issac行過嚟我呆咗一下，又俾Anthony拉住咗，無啦啦把口浪過油咁話我今日化個妝好好睇，鬼咩打咗半場邊爐個妝都甩甩哋啦，後來佢隻手發展到輕輕扶住我條腰玩仲上下咁摸，真喺唔走唔得，我抬頭一望Issac望住Anthony若有所思咁，「喂放開我去洗手間先..」我幾乎係落荒而逃咁快步行出去，順便去洗手間整理下個人先，去完出黎發現佢挨左係廁所門口，我急急腳諗住快步行過佢，「你又要翻去癡住Anthony啊，定係啊Keith？」我莞爾一笑，做咩都唔到你管啦先生，「佢哋唔啱你！」佢拉住我咁講，身上既酒氣混合左佢好聞既味道令我神迷，睇黎都飲得唔少。「下，做咩姐，唔癡佢哋唔通癡你咩？」我哄埋佢耳邊問。佢拉我行去人比較少既後門，火鍋店係樓上鋪，基本上行出去就係后樓梯，「你唔應該咁，你都有男朋友啦」佢似係好困擾咁講，「我癡邊個關你咩事先？」我開始口不擇言。「鍾意俾仔圍，點解唔嚟癡我？」我不解咁望住佢，佢既氣息同我越來越近，係我未反應過黎既時候，佢雙唇已經貼上我。佢半帶懲罰咁係我唇上輾轉反側。手捏住我下巴，另一隻手係我頸邊輕撫，「唔..」我完全失去思考能力，甚至因為佢恰到好處既調情輕輕呻吟左一聲，大概有2,3分鐘之後佢放開我，微喘咁挨左係我條頸旁邊。我側頭錫翻佢，隻手輕輕勾住佢條頸，令我地既身體更接近，甚至感受到佢下面係我腰間既跳動同佢輕輕既撞擊..呼息之間，佢同我既上半身已經緊緊貼合，透過輕薄既連衣裙我感受到佢胸肌既起伏，溫熱既氣息同大家微熱既體溫，提醒我再唔叫停，以後我地既關係就唔可以一如以往咁，維持住關心同事同曖昧之間既絕佳平衡。係我腦裡面一團糟既期間，佢輕輕用左腳攝入我雙腿之間，裸露既皮膚同佢既碰觸令我心頭一顫，又手足無措地將腳移離，我原本圈係佢頸上既手由佢胸肌一直游移到佢腰間，再探入佢凌亂既衫角，'喂..'佢抓住我隻手開口似乎想制止我，但低沉沙啞既聲線透露住佢既動情，另一方面，佢又不由自主咁係我頸邊流連親吻。而右手已經由腰間撫上衣領既邊緣，我左手有意無意地掃過佢一陣頂住我既火熱，佢終於狠狠地揸左我幾下。「唔..」毫不諱言，佢既粗暴恰到好處。佢意猶未盡咁用果度頂左我幾下，隔住幾層衫，佢惡質地貼住我下身來回移動。「啊..」我已經怕醜到完全將個頭埋係佢膊頭..咬住下唇，生怕下身既動情會比佢察覺。「..濕左？」佢帶住笑意咁問，我大大力打左佢一下。「不過我唔想一陣條褲有噠水跡出唔到去，亦唔想呢個地方成為我同你既第一次喎。」佢講完錫左我一啖，摸下我個頭再幫我拉一拉條裙。

第六章 我跟住佢得啦我輕輕打左佢一下，推開佢行返出去。我帶住下身黏膩嘅感覺行翻去Sara果邊。Anthony已經同第二位女同事傾得如火如荼，我慶幸啱啱飲完酒塊面本身都係紅既，無比人發現異樣。呷左啖啤酒，望過隔離枱，佢又繼續自得其樂咁係度自己淥嘢食，完全不見異樣。望見呢個景象突然有啲失落。我同佢係咪再都返唔到轉頭呢？冷靜完，我攞出電話，打開WhatsAppbb 20:49:玩成點bb 20:55:食得開心嘛？虛應左幾句WhatsApp,見到電話剩返唔算太多電，我擺底佢係枱，自己一個開始自斟自飲。Sara坐左過黎「喂，你啱啱同Keith好好傾咁，有興趣？」佢眼神充滿住興奮「傻嘅你，佢係咩人你唔知咩」「um，咁係既你d乖乖女」所謂嘅乖乖女，啱啱背住男朋友同人地嘅男朋友係後樓梯做埋啲不知廉恥嘅野，仲要樂在其中。呢個時候Martin坐左過黎打斷左我思緒。「Den，面紅紅咁，唔好飲咁多啦！」佢語帶關心。「輕鬆啦飲啦喂。」此時此刻嘅我只想麻醉自己，Martin眼中有d不明意義嘅光芒，我拎過佢個杯自顧自幫佢斟滿。酒酣耳熱，就係咁Martin同Sara同我三條友嘻嘻哈哈咁過左一晚，期間似乎有同Issac眼神對接過，仲有Keith過黎又講咗兩句話出嚟飲嘢之類，到臨走Sara已經貓貓地，Martin準備送佢翻屋企。行出鋪頭，Anthony突然出現係我身邊話送我但佢已經醉左，佢搭住我膊頭，幾乎將半個上身都緊貼住我，「下,我自己搭車得啦..都唔順路。」我只好扶住滿身酒氣嘅佢，飲醉咗嘅男人真係唔多好聞，「你一個女仔返屋企我送你啦！」我偷偷地望向Issac，佢將Martin，Sara送咗上的士之後行過嚟，「我幫你截的士，你住邊？」佢一手拉住Anthony另一邊手，出咗少少力拉翻佢去佢嗰邊。「唔洗啦~Denise陪我~」Anthony又掙脫佢作勢要抱我，係咪我平時做錯啲咩令佢誤會佢好似擺到明想帶我走咁，「Issac話送我啊..我跟住佢得啦..」我即刻閃去Issac果邊橋住佢手，個胸撞到佢手臂佢仲怕怕醜醜咁。「哦哦..Issac迷死女啦..又好仔又有型..咁你“好好”照顧人地啦喎。」佢意味深長咁笑住講，我就話身為TOP SALES呢個人點會咁易醉啊，睇下佢幾清醒，「嘔..」突然間Keith哥踎喺路邊嘔吐大作，Issac又要拉住Anthony，我係佢旁邊遞左枝水俾佢拍下佢背隻，「哇..嘔..Den姐女中豪傑飲到而家都無事..下次..再飲..」佢嘔完都要撩下我講嘢，呢個時候Anthony哥終於上左車，「下次淨係可以同我飲..」佢喺我耳邊講，等咗好耐都等唔到的士又call唔到車，我哋決定去搭地鐵，上到車Keith半攤咗係櫈，我同Issac就挨係玻璃度，「其實我都飲到頂住頂住..你點啊頂唔頂得順？」不過佢表面上又望落咩事都無「我擺明係最掂嗰個啦其實唔洗送我，點啊洗唔洗姐姐送你翻屋企..」我一時口快快咁講，「um..我屋企有人..」佢眸光一暗，但又好清醒咁講，講完個樣又似乎有啲後悔太直接。如果你屋企無人呢？你會唔會叫我跟你走？呢啲未講出口嘅問句，我心知肚明答案會係咩，你幾想要我都好心入面總會有比我更高嘅順位。我拎出電話扮睇msg，「你真係唔洗我送？」佢見氣氛尷尬追問到，「唔洗啦，我有需要嘅都會有人接我。」既然你扮清醒，咁我都無謂好似好唔要面咁再主動講啲咩，我自己行去Keith對面嗰排櫈坐，又過多兩個站，佢同Keith都要轉車，佢好尷尬咁橋住Keith同我揮一揮手bye bye。

第七章 用左一半既時間走神前腳踏入屋企，電話就傳來嘟..嘟..嘅低電量提示，突然提醒我電話尚有幾個我唔想面對嘅信息，bb: 又話打比我？bb: 返左屋企未啊？Sara:喂最後邊個送你咖！！翻到話我知！Issac:對唔住我望一望佢send黎嘅時間，啱啱係轉車之後無耐。睇嚟，離開咗我嘅視線令佢突然開始反省我地嘅荒唐事，究竟佢覺得自己錯左、件事錯左定我同佢既關係都係錯呢？呢句對唔住甚至無任何emoji同標點符號，真係令人無從稽考，又或者情況比我想像既好得多，至少佢無選擇性失憶去逃避呢件事，我又忽發奇想，或者佢翻到屋企，會急住將由我撩撥起既情慾發洩係第二個女人身上。我眼光落係男朋友send嚟嘅message，奇怪地，我完全無罪惡感。我係對話欄打上 「無啊有啲wing，我訓啦。」然後熄機沖涼。 第二朝起床，個頭好暈然而望一望個鐘先8點幾，我起身較返鬧鐘但再都訓唔著，我打開whatsapp，發現佢最後上線係5:06，我又不禁諗起佢句對唔住，男人就係咁，永遠衝動做完錯事先道歉，唔知佢句對唔住代表啲咩，我淨係知道，無論如何我同佢之間曖昧嘅平衡不復存在。我行入廁所，準備沖涼，望向塊鏡先發現頭髮遮住既位置有一塊極之淡色既咖喱雞，我輕輕摸上去，諗起佢掠奪性既熱吻同純熟既挑逗，我放左一缸水，滴上幾滴精油，諗住放鬆下心情，門外傳黎輕微嘅鑰匙聲，應該係我屋企人醒咗準備飲早茶。忽然有人開門，屋企人原來飲茶前放咗男朋友入門，拉開門發現我係度昏昏欲睡，佢輕手輕腳咁抱起我，放我去張床度，其實係佢掂到我果刻我已經微微醒左，呢一刻突然好想要一種充實既感覺。佢錫左我一啖，我雙手橋上佢條頸回吻佢，再將佢上身衫既扣一粒粒解開，再慢慢摸落佢下面，除左佢條褲，佢雙手撐係我頭兩側，我身上面既毛巾早已鬆開，佢下面都變得好精神，我將佢下面拉去我下面一下下輕打穴口，整出啲好淫蕩既水聲，佢埋頭係我個胸度，一手渣我，再細細力咬我乳頭，「B想你插我啊..」我微喘咁同佢講「要大大力屌入去定細細力？」佢自己用手渣住死都唔入，用個頭入左小小又掹翻出黎，「要好大力..」我講完咬住唇望住佢，佢好大力咁頂左入黎，「今日咁多水既..」佢捧高我patpat好大力咁插我，我瞇埋眼，幻想Issac喺度好大力咁插我揸我，我回想佢身體既溫度幻想同佢緊緊結合，「好舒服..要入d..」我自己搖動條腰令佢可以隊得入啲，佢一手抱起我將我個人掉轉再後入我，我趴係床度，一隻手摸上胸度玩自己乳頭，佢扶著我條腰減慢速度，每一下都隊得好入，然後貼住我patpat郁，又突然加快速度，扶起我好快好大力咁插我.「啊..唔好..」突然間我腳一軟開始夾緊佢抽搐。我原本以為只有咁樣既索求先可以令我記住自己既身份，但可惜我用左一半既時間走神去幻想我同第二個人既纏綿。餘韻過後，我伸手拎紙巾抹走胸腹上面既渾濁，我兩個中意毫無隔閡咁做，然後完事時就好似AV咁射係我個身度，佢會冷靜咁抽身，自顧自去清洗，就好似完事後互不相識，或者呢d就係老夫老妻掛。佢出嚟後我行入浴室，望住鏡裡面果個滿面春色既女人，諗起琴晚係Issac身下嘅面紅耳赤，個心不由自主咁有d忐忑，洗頭，化妝，打開衣櫃。突然，想噴上平時大時大節先用果枝香水，瀰漫既花香，後調，係帶點攻擊性既pink pepper。唔係返工日嘅我同佢，係屬於對方嘅伴侶，係公司嘅夜晚可以OT，可以諸多藉口留底見佢，可以名正言順咁坐佢身邊，星期六日就應該回歸翻正常嘅軌道，呢個似乎係對伴侶最後嘅尊重，所以我俾時間同空間佢等佢好好諗下。

第八章 你到底想點星期一返到公司，我借啲意過去佢DEPT交嘢隨便望下佢，行過呢喃出一句早晨，佢唔理我，只係聽到佢越發響亮既打字聲，我決定採取敵不動我不動既策略。 10點一到，又係開會嘅時間，同事們魚貫而入，我同佢都急急行入房，但又係走廊度擦肩而過，「喂，Keith哥望住你。」Sara從後撞一撞我，我拉開櫈係佢斜對面坐低，同Issac視線碰上，又各自心虛地閃開，呢個人連出現喺同一個空間都可以影響我，到佢出去講野我終於可以呼出一口氣，放鬆緊繃嘅神經，亦可以肆無忌憚咁打量佢呢個人，佢深邃明亮既雙眼，曾經充滿戲謔咁望住我，柔軟嘅唇，曾經係我雙唇輾轉反側過，雙手..我搖搖頭，啱啱自己就好似個癡漢咁望住佢流口水，我抬頭，險險捕捉到佢既笑意，啱啱咁傻仔嘅動作應該全部落入佢眼底。 星期一本來就唔係比我地咁得閒胡思亂想既日子，忙碌中又過去左大半日，聽Martin講佢亦都忙住照顧新同事，新入黎無幾耐嘅Cass，名校出身長腿港女，原本都好中意癡實lssac既佢，上次無去到我哋個飯局，今日聽到佢又話得閒再搞一次喎。唔知係咪佢無同我溝通既關係，我覺得每一次佢過嚟我呢邊搵唔係我嘅人都好討厭，既然今日人地唔諗住同我攤牌，我都費事留係公司督眼督鼻啦，收一收檯面既野，就諗住去洗手間執一執個樣走人，出洗手間既時候我離遠見到佢既身影行緊過黎，但好明顯地佢係度逃避我，又再次擦身而過。如果你要做劊子手，咁可唔可以比我痛痛快快一刀。我苦笑，一切就好似我飲醉之後既幻想，只有WhatsApp既對話，提醒我佢可能根本無打算同我認真，醉酒係最佳既認錯藉口。佢話，唔想係果d地方同我發生關係，係咪代表佢對我都有一絲慾望，係咪如果唔係果個地點出面又有咁多人，我地就可以將錯就錯？ 我行入，心諗不如早啲收工，只要唔OT我就唔會同佢有獨處嘅機會。‘叮’門開左，停係open area果層，我望出去，由於收工時間都唔會有人係呢層。一雙熟悉既手拉我出去，「我地傾傾。」佢把聲有d低啞，我望住佢，佢拉我入去某一間房，將我推係墻度好溫柔咁錫我，忽然有啲委屈，點解我永遠都拒絕唔到佢既任意妄為，我想推開佢，佢用手抓住我，舌尖探入我口腔，我主動同佢交纏，=因為好似第一次拍拖咁，佢錫到我成個人軟曬仲令我微微地濕左，大概係一兩分鐘後，我推開佢望住佢，「先生，你究竟想點」可能我面紅個樣一d說服力都無，佢將下巴抵喺我頭頂，「你係咪鐘意我？」佢問我，係聽到既瞬間我蓄謀已久既眼淚跌左落黎，「我..無..」手一鬆，手袋啪一聲碰到地下，我承認咗又如何？對我哋段關係唔通又可以定義到啲咩咩？「琴日你同Keith咁，唔知點解我望得好唔舒服..」「就連你同Martin飲酒都唔鐘意。」我用手環住佢寬厚既背隻，「你琴日要趕著翻屋企交人..」我督一督佢心口「唔..」佢又偷錫左我一下，「喂..」我諗住警告佢，「又唔係未比我錫過..」佢個樣笑得好衰..佢突然間抱實我，下面係我條腰度彈下彈下，我隻手摸落去，「咁多手既你..」佢抓住我，「咁咸濕既你..」「男人見到想要嘅女仔咁樣唔係好正常咩？」佢隻手摸上我個胸度，佢將兩邊胸夾埋一齊，個頭隊左埋去，「一直都好想咁樣玩你個胸。」佢把聲沙沙地好sexy，佢將我個bra推高，手指公係我乳尖打轉，我隻手從佢褲頭伸入去，摸到佢熱辣辣既下面，「好似好大..」我摸上龍頭，佢前端已經有啲分泌物，「咁要唔要試用下？」佢隻手都侵入左我衫裡面，直接用手指夾住我乳頭揸我，「唔..佢好似都好想要..」我揉搓佢下面..佢拉高我件衫，揭高我個bra玩我，一隻手係裙底隔住底褲捽我，「點解你唔打底既..」佢用把好淫蕩既聲係我耳邊講p粗長既手指從底褲既旁邊伸左入去，「好濕..」佢手指好輕易咁插左入去，一下下咁指插我，「噠..嗒..」下面滴出黎既水搞到連我大肶都有，對住佢，好似特別容易濕，佢將我拉去旁邊張枱，輕輕按低我個身趴係張枱度，佢拉開小小我條底褲，從後好大力咁插左入黎，「啊」佢趴係我身後抽插我，伸手拉住我其中一隻手，一隻手扶著我條腰加快左速度，「啊..好快..」佢粗長既下面有時頂到我子宮，隨住佢抽插，我心口兩團肉上下咁跳，佢見到伸手去好大力咁揸..下身減慢左速度..變左係裡邊慢慢咁磨..反而令我高潮左。我喘住氣令轉個頭望佢，佢翻轉我個身，一邊錫我一邊再插入去，佢突然好快好快咁插我，然後掹出黎，射左係我肚上面。佢攬住我，力度大到好似要將我嵌入佢身體，時間仿佛係呢個時候停左，我將頭埋係佢頸窩，佢個頭靠係我頭頂，纏綿得好似交頸鴛鴦，更似唔愿面對世界既駱駝。走到咁既地步，頃刻間，已經註定要傷害4個人。

第九章 下次唔好再送我走佢從褲袋拎出紙巾比我抹乾淨，自己都整理好衫「我..出去先？」佢指一指門口，我都拎起手袋準備走，「我嚟緊呢幾日會喺Event果邊睇住唔係香港..」佢出門之前講咗一句。呢個星期又係忙到頭昏腦漲，我連續OT到1，2點嘅日子已經持續咗幾日，「聽晚食個飯？」星期四晚我忽然收到Issac嘅Msg，「我而家仲喺公司啊..唔知聽晚可唔可以準時走..」「咁你食嘢未？」「食咗個杯麵..」已經係12點幾，幾個鐘前食嘅嘢都一早消化曬，唉都係唔好諗咁多啦啦林做完走，過咗一陣，突然有隻手係度摸我個頭，我抬頭一望以為自己眼花..「點解你會出現嘅！你唔係未翻嚟咩！」我幾乎想撲埋去，  呢幾日我幾乎一靜落嚟就會諗起呢個人，但又知道佢好忙，唔知應該用咩身份去煩佢，「我估有人會肚餓嘛。」佢拎出糖水同燒賣，幫我拎咗張廢紙將佢鋪開，趁住旁邊無人我偷偷地錫咗佢面豬一下「點啊，仲有咩未整完？我地一齊搞埋佢？」「我差小小對埋就ok啦~」我咬住粒燒賣同佢講，「搞掂！」過咗3,4個字我手上嘅嘢都告一段落，望一望佢原來撐住個頭釣緊魚，舟車勞頓佢肯定好攰，佢身邊仲有佢隨身嘅行李袋，睇嚟無翻過屋企，我call完uber拍一拍佢，「喂我call咗車啦，應該就到樓下，我哋行啦」佢好自然咁攬過我膊頭，抽起個袋行咗出去，我望一望另一邊佢嗰team所在嘅位置仲著住燈，呢條友居然一啲都唔避忌，落到公司樓下，我準備上UBER嘅時候，佢部的士都到咗，我地就分道揚鑣。「翻到去話我知。」「啱啱真係唔想俾你走。」過咗兩分鐘佢又send嚟，「你次次都話唔俾我走又送我上車嘅啦。」「我怕你唔想嘛。」「咁下次唔好再送我走啦。」「咁聽日照舊食飯？」唔通佢星期五都唔洗交人？「我睇下啲Job 進度先。」佢無再覆我，可能翻到屋企太攰，又或者費事俾佢見到太多奇怪嘅對話掛，咁我都應該知趣地唔再講啲咩。「Arrived」較鬧鐘，卸妝沖涼。

第十章 去我今晚訓嘅地方到第二日，係佢嘅幫手之下我地team做嘢嘅進度果然快咗好多，到差唔多收工，我都搞掂咗手頭嘅嘢，拎起個袋仔準備補妝，「BB,我係你公司附近見客啊，食飯？」男朋友Tony成日都係咁，成日臨急臨忙咁約我，就好似我隨傳隨到除咗佢就唔會有其他節目咁，「唔得啊，要OT」「食個飯再翻去OT唔得咩？」係咪一齊得耐嘅情侶都會咁，以為自己嘅安排係一片好意，如果佢OT我會希望佢快啲做完可以好好休息而唔係食完飯仲要翻去OT，究竟係我諗法奇怪定我對佢已經無咗耐性呢？「你成日都係咁炆水先話食飯，我都有自己嘅嘢要做架！」我有啲懆咁覆完佢「ok」fine，佢又嬲咗，咁我補妝去街。我哋約咗喺尖沙咀見，係K11揀咗間野坐低，“叮叮”“叮”今晚佢要覆嘅MSG好似好多咁，我地叫咗嘢食，叫咗兩杯手工啤，又交換嚟飲下咁，時間好似一下子翻到去上次我地果場奇怪嘅酒局，「我地早啲走去行下？」我點頭，其實我地大家都知道，呢個飯局最終嘅終點係去邊，以我同佢嘅關係，其實都無必要咁多掩飾。行行下我哋又好無聊咁行咗去海邊，傾傾下居然傾到佢啲舊情史，佢話當時個女仔因為同男朋友有問題所以同佢一齊，當時佢都係個小毒毒就咁樣俾咗第一次個女仔，佢話諗翻其實都幾回味喎~因為個女仔都幾正，睇唔出呢個人平時好似好乖仔咁，原來對於做第三者佢一啲意見都無，傾傾下又講到我啲舊情史，講到以前自以為是將人哋食慾當愛情嘅慘痛歷史，行行下發現我哋好似同一個地方兜咗兩三次，我見佢拎出電話擺弄咗幾下，逕自向某個方向走去，我好奇問到 我地兜嚟兜去係去邊？「去我今晚訓嘅地方。」佢拖住我隻手行，行咗大概5分鐘，我地入到房，我有啲不知所措咁擺底袋，佢鎖好門行嚟我身邊，好似好熟門熟路咁，佢錫咗我一啖就話去沖涼先，然後就係我面前除衫自顧自咁行入浴室，我腦入面一片空白，我遠遠地坐咗喺房間嘅梳化，望一望電話象征式咁睇一睇男朋友嘅對話框，發現佢一個MSG都無，或者天都默許我去做壞事吧？上次係公司發生得太快，都完全無時間俾我怕醜，等待佢沖涼嘅時間就好似一個世紀咁長，佢出到嚟見我呆咗喺度又行過嚟抱咗下我，「er..我都去沖涼」我推開佢，放低電話走入洗手間。

第十一章 你當我什麼我係洗手間一直問自己係咪真係要咁做，顯然地輕易得到男神嘅快感已經蓋過我既罪疚感，我將輕薄嘅外衣除低，刻意鬆鬆地將一頭長髮扎起，再細心地沖洗自己，好似一個準備步上神壇嘅祭品，趟開門，我見到佢好貼心咁熄咗燈，拉起張被嘅一角等我，我圍住毛巾走出嚟， 行上床背住佢拉高張被，「仲咁怕醜嘅？」佢喺我耳邊講，輕輕從背後環抱我，修長嘅腳一纜變成居高臨下咁完住，佢試探式地輕吻，碎吻落喺額頭、鼻尖再將嘴唇擒獲，手掌順住腰線摸上胸前，好似好小心咁輕輕收攏，「你唔講嘢我就開始架啦，嗯？」連佢把聲都帶住無限嘅溫存，我喺黑暗中點點頭，佢低頭咬住胸前嘅重點，喺上面製造出既痕又有微痛嘅感覺，佢愛不釋手咁玩我個胸，將佢揉搓成唔同形狀，「你每次烏低身做嘢唔知有幾多人想咁樣玩..」佢用力地揸咗幾下令我發出輕喘，再將佢地向中間推夾出一道深坑，佢拉起我隻手摸佢下面，我自覺地套弄佢用掌心好似扭樽蓋咁搓佢龍頭，「嘶..」佢喺床邊拎起個套嘅包裝拆開，好似好笨拙咁仲差啲套錯方向，我偷笑咗一聲「你一陣就知死..」佢拉開我隻腳，摸到下面已經準備好，象征式咁摸咗幾下，就扶著對準插咗入去，因為我本身就好易濕佢幾乎係長驅直進，佢好純熟咁一手揸我，嘴唇輕輕係頸同耳邊流連，好似要補償之前倉促地係公司做果次咁，佢緊緊地抱住我，好似想將我陷入佢嘅身體，令我一次又一次咁叫到沙啞，腿間好似殘留住佢嘅形狀，佢喺我身上翻身而下，清理後翻到床度隨便拎咗紙巾幫我抹，然後熟練地攬過極度怕醜嘅我，「 你今晚唔走啦係咪？」佢開口留我，未諗到嘅我無理會佢，「成日問我啲情史，咁我係你食嘅第幾條仔？」他帶着溫存地輕點我鼻頭地問到。 「你估下？」「10？5？」我原來咁似經驗豐富嘅女仔，咁又係，咁輕易得到，佢唔會知道只因為佢係佢。 「恩..唔好話我聽係更少」 我自己知道，他或許係特意講大數令我禁不起挑釁講實話，我應該掉低一句關你咩事但我都係誠實講咗，可能數字愈細佢成功感會愈大吧？ 「咁你以前有過幾多個sp？」原來我地咁樣都只不過係SP，咁你之前扮咩呷醋？ 「有過一個，不過嚴格嚟講唔算係，嗰個係我ex」我怔住然後輕鬆地微笑答佢， 「咁你呢？」「我未試過呀，不過有ons」 「咁，忽然間有個sp係咪幾新奇」我只能扮作毫不在乎咁任由佢定性我地嘅關係。 「今晚係度訓嗎？」點解佢唔需要翻去交人嘅呢？不過扮撇脱的話應該唔留低吧？ 「不了，你訓著我就走。」  知趣而不需負責的sp。  原來只消一句話，所有的綺念都可以一掌拍散。我仲係度幻想叫我留低嘅佢，為嘅不只係一時半刻的溫存。 我以為，他能夠俾我嘅不止咁樣。我無數次問自己佢咁樣嘅人點解要俾我拉落水玩個咁樣嘅遊戲，到底係一個順風順水嘅人乖夠咗又有個女仔送上門所以唔食就罪大惡極呢？

第十二章 親吻是多餘的東西耳畔傳嚟佢輕微而規律既呼吸聲，呢個星期佢四圍去做嘢仲要琴晚返嚟陪我，應該都未休息夠。每次我完事後都總會想要一個親吻或者擁抱，我討厭被人用完即棄嘅感覺，男朋友老夫老妻唔能夠過分要求，而面前呢個人，對於SP，親吻只係多餘嘅步驟。我自知唔能夠任性地去抱住佢，好似對住名正言順嘅男朋友咁去渴求佢嘅溫存，我從佢手臂輕輕咁退出嚟，訓喺另一個枕頭上望咗佢一陣，再輕手輕腳咁掀開被落地，著衫，離開。我以為第二朝佢會搵我，但原來佢個聖人mode可以keep幾耐下，一直到星期日、星期一朝早開例會，佢都無同我私底下講過嘢，佢如果想的話，可以連交接兩邊DEPT 嘅嘢都完全唔提及我，佢係一個領導者，甚至喺我同佢嘅關係上主導權都喺佢度，衰啲講句我都只不過係一個盲中中撲上去嘅妹。下晝見佢行過嚟嘅時候戴住口罩，我又忍唔住想關心下佢，「唔舒服？」「少少攝親姐。」佢好快就覆咗，我等咗一陣見佢冇打算講其他嘢，「果日我走咗冇起身著返衫咩？」我係都要迫佢面對，「um⋯係呀訓到天光。」「點解唔留低？」「你好似好攰咁，嗰日又仲好早」「仲諗住食個早餐..」我無辦法想像呢啲溫馨地一齊起身、可能嚟個Morning Q再食早餐係咩玩法，其實連呢種關係對於我嚟講都係第一次，唔知喺佢心目中，我呢個咁隨便嘅人係咪百人斬又要佢無經驗呢？「咁不如，今個星期搵日陪我食飯？」「食飯定仲有其他？」「你想呢？」「咁我book定房」

第13章 如果你係佢幾好「不如收工飲杯嘢？」有一排無浦頭嘅阿熙突然MSG我，我口中嗰個唔算係SP嘅EX。我同佢其實做朋友好過做情侶有感情上嘅煩惱咪約出嚟飲杯嘢吹下水，當然有需要嘅咪餵飽下大家。不過自從佢有新女而我又有Tony之後我哋就變翻正常吹水friend，男同女之間嘅純友誼係可以存在，當然係撇除SEX呢樣生活需要以外。上次同佢吹水仲停留緊喺男神姐Issac話約我飲嘢，然後因為男神有另一半俾佢提點過唔好玩得太過火，睇嚟都係時候要update下佢近況。因為係中學同學嘅關係我哋住得ok近下，阿熙約咗我喺我地最近果間Bar Pacific，其實2,3年前嘅話我哋會直接上佢屋企飲，攰咗就直接係佢度過夜，不過可能佢條女check得緊啦我地都好有默契咁約咗喺出面。我去到佢已經幫我叫埋嘢飲，其實我同佢上次見面都成大半年前，雖然平時都有MSG下佢都大概知我近況，呢段時間佢好似消瘦咗小小，著住件風褸睇嚟啱啱打完波。佢好知趣咁問我近排同男神點。「er..我上次講到邊？」「佢話飲嘢之後你哋有無約出嚟先？」佢好似個八婆仔咁，「都有嘅..一個星期都會出嚟一次..囉」我講啲唔講啲費事咁快俾佢鬧，「啊佢條女又幾好喎唔check佢嘅咩？」Issac條女係空姐，有時飛得密跑成2,3次先去Issac度訓一晚，佢又知道佢忙，基本上佢哋都見得好少。「人哋見你仲多過條女，食咗未啊咁？」佢見我支支吾吾都知道唔係咁簡單，我點咗下頭「都知你忍唔住啦，咁快手啊，等唔切俾人食啦。」佢把口其實衰到無人有，跟住我同佢簡單講咗下飲酒同打邊爐嗰次，再講咗下上次我地出去訓，「你話呢，佢問咗幾次我留唔留過夜，是咪有咩特別意思啊拿？」阿熙呢啲業餘Player都唔知講嚟有無參考價值。「乜唔係想第二朝Morning Q咩，不過你無留底叻女啊。」佢懶懶閒咁講，「咁佢之後仲唔主動搵我，係咪後悔呢？定佢原本想同我好好發展但發覺我好似好易得手好隨便？」其實我都諗過係咪表現得太急進，「唔好幫佢諗咁多嘢啦，佢都定性咗你哋係SP，搞完有咩好講姐，下次佢搵你你咪又係會仆到去。」我覺得自己都幾可笑，居然為咗個對我無咩意思嘅人不斷構想獨角戲，「佢咁乖仔，係咪調整唔到個角色呢？」我唔死心咁追問，「不如我咁問啦，佢對你有咩咁好令你念念不忘呢？」「佢會陪我OT啦教我嘢、而且佢搞嘢都好溫柔好正..」「你做我同事呢啲嘢我都俾到你。」佢好認真咁同我講「你明知佢同女朋友好穩定仲想要求啲咩？你想做人條女？」「唔係啊，我無諗過要搞散佢同佢條女。」但我好似有鋪癮咁會想勾引人哋嘅所有物，包括阿熙同之前條女鬧交，嗰幾次同佢上床特別有快感。「咁你仲想要啲咩？你要搞清楚自己身份，有時男人對SP就係咁，唔會好似我咁搞完你仲同你平時食下飯出下街，佢只會餓果時諗起你。」明明就係個player而家又無啦啦又咁認真，「如果你係佢都幾好。」我感歎地講。「我都唔知點救你，你完全中咗毒。」當心入面嘅情感完全搵唔到方法去宣洩嘅時候，我會不斷不斷咁去搵朋友傾，但無論點傾都好，都係解決唔到問題，因為我同佢嘅關係只能僅此而已，完全無進步改變嘅空間。

第十四章原本以為同阿熙食飯會排解到一丁點煩惱，反而俾人鬧咗一餐，其實我明明知道講俾任何一個人聽都係同一個結果，問題嘅根源係一個我觸摸唔到嘅人手上。到咗食飯嗰日，我同佢淨係講好咗尖沙咀會合，然後嗰晚我要OT Issac就先出發，冇幾耐之後就收到佢send嚟酒店嘅location同埋房號，我收咗工就急急腳趕過去。上到去佢開門抱左我一下，我望一望佢光裸嘅上半身就知道佢已經準備好，我都放低嘢走咗去沖涼，我為主毛巾出嚟已經冇第一次嘅羞澀感，出到去發現佢已經好貼心咁熄咗燈，我圍住毛巾走過去爬上佢另一邊床，俯低身錫佢個咀，錫咗兩下佢已經好急咁樣低頭咬住我胸前嘅重點。「係咪咬你先有感覺？」佢好似小朋友咁半舐半咬咁樣對待我，令我忍唔住輕嘆出嚟。「唔..你整痛我..」我扮到唔鍾意咁「但你明明鍾意我粗暴啲」佢手指伸入底底，發現我已經準備好，佢將我個身打橫瞓扮好粗暴咁擘開隻腳，扶正佢下面插左入嚟「睇吓做兩下前戲已經夠濕俾我插。」唔知點解對住佢特別容易濕。佢一下插到最底，粗大嘅肉棒將裡面填補得完完整整，開頭有少少撐到痛，令我不由自主咁夾緊佢。「唔..唔準夾咁實..」佢打咗下我pat pat跟住大力插。佢雙手扶著我pat pat 大力咁衝刺，偶爾會大力揉捏令我禁不住絞緊佢夾實係我體內嘅熾熱，係我收縮得越來越快嘅時候，佢快速咁抽插然後射咗。佢將套除低，自顧自咁遠走去廁所清洗，留低虛軟嘅我喺床上面，佢行出嚟打開電視，捐入被好似冇同我攀談嘅興趣。如果佢食煙的話呢個時候應要拎出一口事後煙，有人話，男人食事後煙其實係為咗令腦袋放空，其實仲有一個作用係令旁邊果個唔知應該點開口講野。

第十五章 做你條女都幾悶Issac係一個典型獅子座男人，對於想得到嘅嘢會想方設法咁去得到，對新事物好快上手，佢嘅興致亦好快消亡，係我太快被攻陷太垂手可得嗎？我見過一句說話，其實女仔最怕就係突然而又不負責任的喜愛，遇見得多就會覺得愛開始變得廉價。或許係佢心目中我只係配得上呢種廉價嘅好感。我望住佢心不在焉咁睇住CCTVB，明明佢就唔係一個會睇埋呢啲電視劇嘅人，我望實佢等待佢那怕講乜都好我都會舒服啲，望到就嚟可以燒穿佢，佢又若無其事咁起床笠返件睡袍，我無辦法唔想像到底佢對女朋友，應該話未婚妻到底係咪咁，佢嘅熱情可以咁快消失，咁同佢一齊咁耐嘅啊嫂會得到啲咩，佢好似當我透明人一樣，過咗一陣佢見我一路眼甘甘咁望住佢，終於太唔自在地擰轉頭問我望咩。「睇下你有冇嘢想同我講。」我期待又近乎卑微咁望住佢。「咁你想傾咩」咁又係，我哋兩個除咗公事以外又有啲乜嘢可以傾？佢亦唔會有幾想了解我。「你以前會同上完床女仔講啲乜嘢？」「無架男人通常會訓返個回魂覺」佢仲拎起張被襟好，但正常嚟講係咪應該打開張被歡迎我呢？「你今晚唔走咩？好夜囉喎」我都唔知道點解佢忽然咁冷淡好似想趕我走咁，我微微側身抱住佢條腰不發一言，過咗一陣就係佢準備掙扎開嘅時候，我落床執起啲衫入洗手間著，出到嚟默默拎起個袋回頭望咗佢一眼「走啦？」「仲唔走咩你都唔理我。」佢尷尬一笑「其實做你條女應該都幾無聊。」係臨開門嘅時候我講咗一句唔需要留低聽佢嘅回覆，反正唔會係我想聽嘅嘢，我亦都唔係佢條女。突然間有啲淚意，送自己上門得到片刻嘅溫存之後就知情識趣咁樣落樓走人，我仲幻想過呢種係好感係鐘意。我諗住打俾阿熙，忽然間想喺佢身上攞到一啲那怕係一丁點嘅溫暖，不如用阿熙覆蓋佢留底嘅氣味，咁樣我或者可以安心入眠。我祈求一個熱吻，卻沒有發生

第十六章 假裝都嫌費力氣行出酒店，好好笑地係度諗呢場所謂嘅約會明明一開始係話食飯，我將自己變成咗外賣，然後人地食飽我連一句寒暄都得唔到。一邊行一邊WhatsApp俾阿熙，佢online咗一下藍剔咗我。我坐上咗架最多站兜最多路嘅巴士，走上上層嘅最後，帶起耳機聽歌，有時候將自己放空係一種治愈嘅方式。我從來都唔知道，原來上床可以完全無親吻，咩都差啲味道就唔係做愛，只係解決生理需要。「今晚得閒？」過咗幾日後我又收到佢MSG，「今個星期比較忙。」「咁下星期先。」我無再理佢。「食仔？」佢等唔到我回覆，隔咗1,2個鐘又撩起個話題「唔係個個都要食架嘛。玩太多上身就唔好啦？」我暗指佢，又要玩又要怕上身，刻意冷漠對待我。「無錯啊」「你條女呢？」「出TRIP」「最好大家有另外一半，乾手淨腳又刺激添。」我扮到毫不在意咁，「咁想唔想再刺激啲？」「例如呢？」「公司殘廁？」「哦可以啊」我同佢原來真係一啲朋友間既相處都唔可以有？首先係省略食飯，而家連酒店都費事？佢真係連假扮都嫌廢力。到咗接近收工時間，收到佢MSG叫我去公司專門開會無咩人果層，「我去咗15樓。」行到去廁所門口我敲咗下門，佢打開門問我有無人，我入到去佢好自然咁解開我恤衫，開始用力揸我，拉低我個bra懲罰地咬我，「再咬大力啲..」我㩒住佢個頭，即使佢當我最就手嘅玩具，我都想呢一刻留底我係佢所有物嘅痕跡，佢加大力度，但係依然好小心地唔留底任何痕跡，我探入佢褲頭，幫佢解開皮帶，皮帶扣發出嘅金屬聲係安靜嘅空間特別清脆，我跪底將佢身下嘅巨物拎出嚟放入口，佢喉嚨深處發出歎息，係呼息之間縈繞住佢嘅味道係一件幸福嘅事，好似我完全被佢掌握咁，佢將手擺係我後腦幫我用手握住亂飛嘅頭髮，我賣力地吞吐，係我條脷到達佢袋底嘅時候佢拉起咗我，掀開我條裙侵入我，我好明白根本唔需要任何前戲我都可以自動入戲，佢用力捉住我條腰衝刺，我只能咬緊下唇控制自己嘅聲音，無幾耐佢就射咗。「你就嚟夾死我..」佢摸咗下我個頭，我默默拉好衫，細心聽咗下門外面無人就拉開門走咗。明明告誡過自己不能要求，但又不由自主地過分索取，我病態地諗，愛得不到，性都無妨，可能我會一直咁樣落去直到佢厭煩吧。

第十七章 佢唔介意到底一段感情係應該裝扮成你想要嘅模樣委屈求全定依照真實嘅自己去相處？以前我以為我適合後者，我以為自己嘅性格足夠有趣，原來你只係扮到對我個人有 興趣，，最後我選擇咗前者，我用放浪嘅形象令你放心，我唔需要你給予更多，因為你同我嘅其他人一樣隨隨便便都可以得到一個易上手嘅女人。想返去個位度， Sara見到我面紅紅咁跑返個位，佢過嚟摸一摸我個頭，以為我有少少唔舒服，啱啱回過神嘅我向後縮左一宿避開咗佢隻手，「你係咪唔舒服？」Sara好擔心咁講，佢feel到我怪怪地。「冇乜嘢今日有啲攰我都係早啲收工返屋企抖。」未熄機睇咗一下email，發現個客嗰邊send咗個comment過嚟，雖然進度好好但係大家都想快啲解決呢單project,我行去望一望Isaac Dept嗰邊，發現嗰個同事都未準備收工咁，唉咁我簡單過去brief 佢哋一下，又係時候要過去Isaac嗰邊同佢哋對野。見到Issac啱啱退左少少嘅面紅又有少少返番上面，我行到過去Isaac眼尾見到我，特登唔望向我呢邊，我行過去同Keith講關於啱啱個email嘅嘢，「難得見den姐過嚟，你點呀我差唔多攪掂啦喎，不如一齊收工去食飯？」呢個人成日都借啲意約我，今次既然時間啱啱好咁就同佢哋Team啲人去食一餐，我抬頭望一望見到martin仲喺度埋頭苦幹，「好啊咁我過去叫埋Sara過嚟食。」Isaac眼尾連望過嚟嘅慾望都冇，其實講到尾佢都係喺度製造一個佢會呷醋嘅假象俾我睇，事實上佢一啲都唔介意佢已經得到手嘅玩具會俾其他人享用。「唔知其他同事一唔一齊呢？」我特登高聲問，如果Isaac哪怕有1秒諗住我係佢嘅人，佢可能都會一齊食，但係佢依然不為所動。未得到我之前佢要溫柔要扮到好識照顧我，咁佢不費吹灰之力就可以凝造出最能夠騙到我嘅假象，而家佢假裝都嫌費力氣。

第十八章 近乎放縱既信任「喂衰妹走咗未啊，Keith 話一齊食飯喎你一唔一齊？」我即刻拎出電話打俾Sara.,「不了，今日真心攰，返屋企食跟住早啲瞓。」Sara已經上咗車準備返歸。「你男神唔一齊食咩？」Sara係公司唯一一個知道我好崇拜男神嘅人，不過我哋嘅關係收得好埋其他人都唔會聯想到，所以我間唔中提起Isaac ，Sara都係覺得純粹係對隔離Team大神嘅崇拜。「唔知佢啊好似仲未搞掂啲嘢，如果Martin都唔得閒，就變咗我同Keith兩支公食唉。」我行埋一邊講，Sara都知知地keith同我嘅嘢。「其實Keith哥都唔差姐，enjoy啦你」Sara好鬼煩成日想將我推俾keith.我都冇佢咁好氣，行返去佢哋嗰邊見到得翻Keith同Isaac，我望住 Isaac，見到佢好尷尬咁摸一摸太陽穴，「我仲有啲手尾未搞完，一係你地食住先我再聯絡你地？」我又明白嘅，係工作同我兩者之間我又點會係你選擇嘅一方呢？Keith即刻好開心咁打開個OpenRice睇吓附近有咩好食，其實公司附近都食到熟曬，「其實搭一兩個站都唔怕，反正我哋返屋企都順路。」我特登講到好似好雀躍要同佢食飯咁，眼尾稍一稍Isaac，佢嘅拳頭握緊又放開。其實當年我同佢咪又係普通同事咁樣OT完一齊食飯，都只不過係同事之間嘅正常相處姐。撇除Keith對我有興趣呢件事，有少少鬼仔性格嘅佢其實都係一個幾好傾嘅人，我哋年齡相近，政治理念都好夾可能學Sara話齋佢先係一個合適嘅人選。係行去食嘢嘅途中我拎電話出嚟WhatsApp俾Tony，同同事一齊食飯，近期好似經常忘記咗佢嘅存在，好似一般嘅老夫老妻咁或者大概知你身處邊度就唔會再有過多嘅過問，你一種近乎放縱嘅信任造就左我出軌嘅空間，可怕嘅係由始至終我一啲內疚都冇，我同佢俾大家嘅空間連花心思去隱瞞嘅需要都無。我哋行去公司附近比較隱蔽一間台灣人主理嘅台菜， 有適合女仔嘅小食亦都可以叫啤酒，睇嚟Keith對於同女仔食飯真係駕輕就熟。

第19章「你自己一個人小心。」電話傳來Isaac久違嘅正常message。佢真係唔打算過嚟，又要若無其事地關心我。「點啊呢排你嗰邊忙唔忙？」叫完嘢食我哋就開始傾閑偈，傾傾吓發現原來Keith有啲興趣都同我幾夾，好似近排運動嘅嘢佢同我取向都好相似，諗返轉頭Isaac同我哋年紀相差一大截，佢似乎對社會運動都冇乜特別嘅感覺，就算係夜晚OT傾開，佢都係停留係傾向支持同埋會去投票咁大把。同志同道合嘅人傾偈就係講嘢唔使就住就住。「我仲有啲手尾未搞掂，應該過唔到嚟。」Isaac又突然間好有交帶咁樣send咗個message嚟，其實我地都預咗佢唔會過嚟。係我習慣性喺佢身上期望太多姐。好快啲嘢食就上齊，我哋都叫得OK多香口野，keith提議不如叫少少啤酒我欣然答應。「間野啲小食同啤酒都OK使唔使等埋你過嚟啊？」我拎出電話打咗個message俾Isaac，最後一次任性，睇佢係咪真係完全唔在意我。電話傳來一陣震動，我心中一動，拎出嚟一望原來係阿熙，「早兩日出咗trip，點啊你同你個上司？」佢知道我近排煩惱嘅源頭係得壹個，「冇啊哈哈，今日OT同左個同事出去食嘢，近排咪又係咁同佢冇乜特別。」「又有一個？」「我睇吓唔係佢係咪一樣可以食得咁開心。」「喂你send你個地址過嚟我等陣去接你。」我send咗個地址比佢跟住又懶係投入咁繼續同keith講嘢。佢以前一路都借啲意約我出去食飯，喺message講嘢都好似好over，但係佢出到嚟食飯面對面又反而幾正常，莫非呢條友係個扮player嘅乖仔？佢細過我幾個月，有時候講嘢仲保留着小男孩嘅感覺都幾可愛。「咦都有少少夜，我哋下次再約出嚟食過？」keith佢見我望落去有啲攰伸手埋單。「好啊下次再約。」我哋一齊行去搭車，跟住分道揚鑣，我拎出電話一望，原來阿熙已經喺附近，我就打俾佢。大概5分鐘，阿熙架車已經嚟到我面前，佢見我又飲酒飲到面紅紅佢眉頭一皺，「做咩單獨同男同事飲酒？」「我以為佢聽到我飲酒佢會蒲頭。」我自嘲咁講。「唉，唔好咁啦，有咩就叫我出嚟啦，我會一直陪住你。」佢將我抱入佢胸前，一陣混合佢氣息嘅淡香水嘅味包圍着我，令人有無比嘅安全感。我抬頭望住佢，然後我哋兩個個頭越嚟越接近。

第20章 遲來的無謂再等「我會一直陪住你。」阿熙扶住我肩膊嘅手向後腰移去，我地個頭越嚟越接近大家，佢好聞嘅氣息縈繞我嘅鼻腔。我以前唔知道原來細心望佢對眼，眼裏邊會有將人吸入去嘅流光。我亦都唔知道從來只有互相慰藉嘅我同佢會有纏綿溫柔嘅一刻。有一刻我突然間清醒，選擇將頭埋去佢嘅心口，佢深深地吸一口氣摸一摸我個頭，就算心入邊有幾多嘅衝動，我哋大家都好有默契地選擇唔服從呢一刻嘅激情，以免日後大家後悔。佢由得我抱住佢一陣，呢個懷抱溫暖得我唔敢隨便流淚去破壞。過咗一陣我坐返好，佢都扮作若無其事咁開車準備送我返去，我拎出電話，發現居然有五個Miss call係嚟自Isaac嘅，我既然都上左人哋架車，呢一刻睇到佢在意又有乜嘢用？既然唔可以及時出現，遲來嘅都無謂再等。「你去咗邊？」「你覆一覆我電話啦。」「你同keith係一齊？」你係咪覺得自己嘅玩具俾人搶走咗唔忿氣？但係係你嘅冷漠將我拱手相讓。「使唔使我送你上去？」架車好快咁已經到咗屋企附近，阿熙見我腳步浮浮仲好貼心咁問需唔需要送我上去。「唔使啦，我諗我可以。」「如果真係好唔舒服的話再打俾我。」「熙哥，你已經有太多人要關心啦。」「但係你係最特別嘅一個。」循例地攞出電話同一同Tony報告我已經返咗屋企，佢都好快地覆咗一句早唞，係佢嘅漠不關心背後，佢又會唔會感覺到佢嘅女朋友嘅感情世界已經亂七八糟？

第21章 私事影響公事我始終都係冇回覆Isaac任何一個message，佢講過見到我同第二個一齊佢會好唔舒服，咁我諗係佢未得到我同埋衣衫褪盡嘅時候就係我最接近佢女朋友嘅時候，無法完全操控嘅我應該係最有吸引力，因為未得到所以有耐性，因為假扮溫柔所以令我有咗不切實際嘅幻想，幻想佢鍾意我，想要獨佔我。一朝早返到公司，就收到Isaac嘅email ，call個短meeting，佢唔係meeting嘅主講， Anthony同個客溝通完要喺原有嘅project上面加一啲新搞作，Anthony係sales嘅關係所以佢講嘅嘢一般都比較花巧嘢冇咁快到重點，係佢熄燈Present嘅時候，我搵咗一個角落坐低諗住趁住開會嘅時候盡量做多少少野，Isaac無啦啦坐咗過嚟係我旁邊不發一言。「琴日做乜唔覆我？」佢用WhatsApp send咗個message俾我。我拎起電話睇完唔打算覆佢繼續望住電腦，佢又係我耳邊問咗次，我嚇咗一下，佢好少係公司咁張揚地對我做一啲咁親密嘅嘢。「呢啲係我私事。」「我同你之間算公事定私事？」佢又繼續用WhatsApp同我傾。「我淨係知我同你之間嘅私事唔應該影響公事。」講完我諗住將張櫈碌去遠少少嘅地方。佢拉住我。雙手係外套內部爬上我嘅背脊，指尖觸碰到胸嘅邊緣。「你做乜嘢啊？ ！」我壓低聲線警告佢。「我有話過俾你咁自由自在咩？」佢用力揸咗我一下，再慢慢由短裙嘅邊緣伸入下身，不徐不疾咁樣係我pat pat輕輕揉捏。「一陣間Lunch我係15樓等你。」講完佢就將隻手攞返出嚟。

第22章 佢都可以咁樣玩你佢輕輕幾下碰觸已經足夠引起我身上嘅火花，透住濕意嘅下身令我坐立難安唯有橋起隻腳，眼尾險險捕捉到佢一閃即逝嘅笑意。成個上晝開完會出嚟，返埋位做嘢我都淨係覆左幾個email一路坐立難安到差唔多到lunch嘅時間，我走去洗手間整理一下自己，拎起粉餅起咗身。望住鏡入邊嗰個自己，面頰帶着興奮嘅酡紅，我知道呢一刻係我、對住呢個毒品一樣嘅人上咗癮。「你等緊我？」「咁你乖乖地去住15樓等我。」我對於咁樣嘅命令完全反抗唔到，即使我係其他人面前幾咁決斷都好，我係佢面前只能夠乖乖聽佢嘅話。我入到去send咗message俾佢講到咗，就好似一個等住被捧上餐枱嘅食物。門外傳來沉穩嘅腳步聲，然後係幾下下敲門聲。我打開門，咬住下唇咁樣望住佢，佢抱住我條腰將我輕輕推埋牆，帶着佢濃烈氣息嘅唇覆上嚟，佢輕輕啃咬我嘅下唇橇開我個口，舌尖探入我口腔攻城掠地，過咗好幾分鐘先鬆開。「做乜琴晚唔覆我？」「同你有咩關係…我又唔係你邊個。」我負氣咁講，佢用手指撫摸過我仍然留着酥麻嘅下唇，隻手伸入我恤衫嘅下擺，係腰間制造出痕癢。「你俾我搞，你又當我係你咩人？嗯？定係你琴日都俾Keith咁樣玩過你？」佢隻手覆上前胸大力咁揸我，「你講咩呀…」我唔忿氣地望住佢，係佢心目中究竟當我係乜嘢？揮之則來嘅SP仲要係人都可以上？「唔..你講咩啊..放開我..唔準你掂我..」我聽到之後係度掙扎而佢刻意一邊揸我一邊錫我條頸，令我無法抗拒。「唔想我搞咁你落嚟做咩？」「你個咸濕妹忍到咩？」佢手指伸入底底，刻意咁搞到水聲四起，無法克制嘅呻吟係我唇邊洩漏出嚟。「我開始喇喎。」佢撥開底底一下後入咗我，扶住我條腰大力插，我扶住洗手盤邊緣承受佢特登大大力嘅攻擊。佢扶正我塊面迫我望住鏡入面嘅自己，我越怕醜就夾得佢越緊，係羞恥同快感下好快令我高潮咗。佢撥開被衣領虛掩隨着佢抽插而起伏嘅兩團肉，一邊插，一邊加快速度，好快佢都到咗，抽出嚟㩒低我射咗係我塊面再插入我個口。我拉好衫，清洗好，望到鏡入面嘅自己，只不過係佢嘅一件玩物，拉開門後我知道根本唔會得到片刻嘅溫柔。

第23章 懲罰每一次完事我都默默地離開，又每一次佢完事之後之後都係一個message都冇send過嚟。我知道佢今次係刻意懲罰我，特登係大家都喺度嘅時候撩撥我，只能承受佢給予嘅快感而不能聲張，Keith就係我哋不遠處，係微暗嘅會議室進行不道德嘅勾當。佢熟知我嘅敏感，並將佢當成我淫蕩嘅證據，但佢唔知佢就係我最烈嘅迷藥，只係佢給予嘅快感先會令我咁樣。「做乜一放lunch就走咗去？」sara烘個頭埋嚟，我向後一縮，即使我已經沖洗過，口腔彷彿仍然揮之不去佢嘅味道，佢喺我面前所有嘅慾望同性癖都可以施予喺我身上，從來無需要得到我嘅許可，唔知道喺我之前又有幾多人心甘情願俾佢口爆呢？「無呀拎啲嘢俾frd⋯⋯」「係咩唔覺你有拎嘢出去。」「我未食嘢..落去買杯嘢飲先..」朝早無心機食早餐，一路到而家仲有啲胃痛，佢嘅味道彷彿喺成個身體生根蔓延開去，絞痛成個胃部以至我整個人。出到去等，見到佢地team準備出去食飯，Keith同Martin行埋嚟問一唔一齊，佢哋個大佬企係旁邊好似比以前嘅前輩身份更加生疏。「唔洗啦，我落去買杯嘢上嚟咋。」佢兩個依然意猶未盡咁講呢講路。「Den一齊食？」佢終於出聲。「呃..我..」「唔好成日減肥唔食嘢啊⋯」Martin拍咗下我個頭。我望住佢點咗下頭，原來咁樣食飯都有種好似佢完事後仲陪緊我嘅感覺，我又點樣可以拒絕呢。

第24章 坐立難安經過左啱啱一役其實我有啲矛盾，佢因為我琴日同keith食飯唔覆佢message咁對我，結果唔夠半日又要重演，佢明明討厭我同佢哋相處但係又主動叫我一齊食，又唔知佢要玩乜。「你想食咩啊？」Martin好溫柔咁問，「求其喺樓下食得啦。」大多數時間我哋lunch都係喺樓下嘅茶記搞掂，「你哋啲女仔唔係鍾意食得特別啲嘅咩？」Isaac忽然出聲。「呃…唔使啦我趕住返上去做嘢。」行到去茶記落完order，我又開始坐立難安。「開心~可以同den姐連續兩日食飯。」keith例牌又喺度講埋啲無謂嘅嘢，我望向Isaac，果然佢塊面開始黑。「咁你咪得閒又約下我囉。」我特登係佢面前咁樣講。「咁係咪聽者有份先？」Martin都興致勃勃咁講。「一於等project完咗萬歲Isaac哥啦。」我扮到好自然咁講。其實佢都係特定時間先會諗起我姐，咁又何必係其他地方同我有公事外嘅交集呢，都唔知道佢叫我過嚟食飯做乜。「啱啱俾我搞完就忙住招惹第二啲男人。」佢低頭send咗個message俾我。「平時我叫你陪，你唔係話公司好忙唔得閒咩？我搵人陪唔係好正常咩？」其實唔單只係琴日佢由得我同keith食飯，好似之前咁我想佢陪下我佢都有千千萬萬個理由推搪，人哋都定性左係SP，我連升級做FWB啲嘅機會都無，既然唔係朋友又點解要管我呢啲嘢呢？等左一陣都唔見佢回覆，咁睇嚟佢係真係費事花心思係我身上。我再一次提醒自己，佢只不過係覺得佢嘅專用玩具俾人整污糟咗，就算佢唔鍾意我，佢都唔容許人哋玩。

第25章 我係佢嘅常餐我一直知道自己係自討苦吃，佢想要嘅時候只需要一個msg我就會自己乖乖出現，乖乖離開，再等佢下一次嘅召喚。佢就連搞我都係一式一樣，佢唔知亦唔在意我喜好，每次都係只有我衣衫不整咁被佢把玩，用口滿足佢再粗魯地後入我，每一次到達頂峰又因為得唔到一絲嘅溫馨而間空虛。我唔知道呢個係成人遊戲嘅規則定係我原本就目的不純所以唔知足。佢永遠都係咁，佢掌握咗我地關係嘅節奏，再為所欲為。浪費咗一朝，到咗回過神嘅時候，早已經過咗收工時間，我呢邊office已經剩翻我一個，「今日OT食咩好？」佢若無其事咁行咗過嚟，「我就走架啦做埋少少。」我扮作忙碌，先生你又想點？你唔願意同我交流，要冷待我就冷待我，而家又扮到無事發生？下一秒佢捏住我下巴，輕輕地咬左我個嘴一下， 露出我最抗拒唔到既笑容，我即刻好緊張咁望左周圍一下，好彩我地既小角落無人經過，佢拉我去最入嗰個位。「你唔鐘意咩？」佢係我耳邊講，舔左我敏感既耳邊一下，「唔知點解，而家好想搞人地既女朋友..」佢拉過我隻手按喺佢最火熱嘅地方，see，都話佢只係得想要嘅時候先會主動搵我。佢一手拉我坐上佢大髀，裙擺已經扯起到大腿既一半。pat pat傳來溫熱既感覺，雖然隻手係搭係我膊頭，但佢修長既手指慢慢向下滑落，輕輕咁托起我雙乳，嘴唇亦係我後頸一啖一啖咁輕吻。佢右手摸向我底底，我已經極度敏感咁濕左，佢將手指伸入去，上下滑，「又咁快濕左！」佢將手指插入我度狠狠地抽插左幾下，然後捧高我patpat，拉開褲鏈，微微拉開我底褲大大力咁隊左入黎，「啊..好大」佢本身已經係偏大既size用呢個pose特別深，我條腰不由自主咁擺動，正因為得我一個衣衫不整個種羞恥感，我咬緊下唇唔敢出聲，但佢刻意撞得愈來愈大力。「記住邊個先可以搞你！」佢一陣抽搐射咗係我入面，好似已經變成習慣，佢每一次都會唔帶仲要射係入面，我推開佢拉一拉低條裙衝咗去洗手間，點解佢可以過分到咁唔尊重我？

第26章 一塌糊塗我沖入廁所，佢嘅遺留物隨着我嘅行走而滴落沾濕大髀，其實我應該明白早係佢問我有幾多SP嗰一刻開始我就應該體會到我係佢心目中係個點樣嘅人，佢嘅女朋友係大家閨秀唔會同佢玩刺激嘅玩意，佢嘅所有刺激幻想只能夠發洩係佢唔在意嘅我身上。我問自己係咪能夠接受留係佢身邊，呢個隨時佢想要嘅時候就不分場合咁佔有我，唔需要顧忌我係咪願意，發洩完之後亦都唔需要給予我任何嘅關顧嘅人，明明我有更加多正常又或者會善待我嘅選擇，而我偏偏唔去珍惜佢哋，咁樣嘅關係只係徒增我嘅煩惱。其實自細無論係睇書或者睇戲都會教導女仔要遠離唔識尊重自己嘅人，要自愛，但係寫出嚟容易嘅事往往做起上嚟萬般艱難。而飛蛾嘅天性就係愛撲火。我係洗手間一邊清理自己一邊就越覺得委屈，望住鏡入邊嘅自己衣衫不整而佢只需要解開皮帶，就可以為所欲為。咁樣恰恰就好似我哋嘅關係咁樣，我一塌糊塗而佢永遠都光線整齊唔需要付出任何嘅感情。我從來都冇奢望過可以完全佔有佢，我亦都冇諗過要破壞佢現有嘅關係，但係SP呢樣嘢唔通真係連一絲嘅溫柔都唔可以有咩？咁點解佢係得到我之前要瞞騙我扮到好似人哋接近我佢會呷醋等我有過幻想？又點解以前係無數個夜晚陪住大家可以談天說地，而有咗親密關係以後，我哋嘅關係竟然不進則退？我有特登裝扮成撇脫嘅樣子，我同佢講我搵SP越唔上身就越好，唔通咁樣都唔足以令佢放寬心？我知道佢覺得假如兩個人接觸得越多就越容易產生感情，咁我已經無法克制自己，而你到底係怕產生感情定係我死纏不休？

第27章 被撞見我喺殘廁停留咗大概10幾分鐘整理好情緒先行出嚟，佢嘅殘留物已經整濕咗底褲無辦法再着，我唯有除低，下身隨住走動傳來空蕩嘅感覺，加上仲未完全消退嘅情慾，恰恰反映左我係一個隨便撩撥就會想要嘅女仔。其實無論抹咗幾多次都仲係會有個感覺，佢嘅液體會隨着走動慢慢洩漏出嚟，好彩今日着咗一條厚既裙先至不至於會透出嚟。「咁耐嘅？」Isaac一邊覆住手機嘅message向我問，我仲以為佢好似以前咁做完就會走咗。我不發一言咁樣返埋位，用幾分鐘嘅時間收拾好本身要做嘅手尾，拎起袋準備走。「做咩唔睬我？嬲我？」佢拉住我隻手，「咁你覺得我點解要嬲？」「咁你哋啲女仔周不時無緣無故就喺度發嬲㗎啦。」「咁你當係我無啦啦發脾氣啦。」我fing開佢隻手準備行出去。「唔一齊食飯？你係咪嬲我之前冇同你同Keith一齊食？」原來佢都估到我會在意呢件事。「唔係，做完左，唔係應該好似以前咁自動走人咩？你放開我啦我去買藥。」「啱啱冇套喺手…」佢有啲手足無措咁解釋，從後抱住左我。「唔緊要啦，我會食藥。」你怕會上身，怕要負責任，咁我就為你扮演一個隨隨便便唔需要被珍惜嘅玩物。我抱住佢，環住佢條腰，我諗我今日應該有資格得到一個佢嘅吻。我錫咗佢一下然後推開佢，想掩飾我逐漸通紅嘅雙眼，我拎起袋準備走，居然喺走廊嘅盡頭撞到Sara。

第28章 佢當你係玩物Sara拉住我，望一望從後追上嘅Isaac，加上雙眼通紅嘅我，不嬲細心嘅佢大概都估到發生咩事。「你等我入去攞一攞返啲嘢我一陣同你搵個地方坐低。」Sara沖左入去攞嘢途中仲要睥一睥Isaac，佢本身要追上我但係礙於Sara喺度都唔好同我糾纏，就急急腳行返去佢個位嗰邊。經過Sara咁樣嚇一嚇，我情緒反而冷靜落嚟，望住部鏡面倒映出嚟嘅自己，望上去都冇乜大礙姐咁一陣間應該可以瞞天過海啩？Sara出到嚟拉住我行去公司附近嘅一間Cafe，「其實我呢排都覺得你有啲唔妥，你願意講就講啦。」佢一嚟就劈頭講咗呢句。「其實冇乜嘢啱啱只不過係project上面有啲拗撬…同埋我近來壓力有啲大。」我仲諗住扮冇嘢發生。「其實上次我見到你同Isaac一齊喺15樓出嚟。」佢今次睇嚟唔會咁輕易俾我瞞天過海。「其實我知道Isaac平時特別錫你同埋肯教你嘢，你對佢應該唔只係崇拜咁簡單掛。」「其實只不過係我單方面鍾意佢，佢對我一啲興趣都冇。」我迫於無奈咁講咗一句。「咁係你哋之前成日出去飲嘢，酒後亂性咗？」Sara唯一諗起可以出事嘅位就係我哋經常OT之後出去飲嘢。「其實唔需要飲酒，係我本身就冇道德觀，我對佢有興趣所以開咗綠燈俾佢。」我好無奈咁講。既然佢都撞見過咁我只能夠將我哋嘅關係簡單話俾佢聽，其實就係SP並無其他。「但係其實你身邊明明有得揀，就算Keith都好歹係單身，都會好過同佢一齊。」因為佢係我嘅朋友，所以佢唔能夠相信我嘅性格點解能夠接受一段咁嘅關係，佢知道我身邊不嬲都唔缺男仔，我想講係我鐘意佢在先，但就算以愛為名唔通出軌呢件事又會容易啲入耳咩？「佢係公司咁對你根本就唔顧你感受，你都識講你哋相處嘅節奏完全由佢掌控，佢又唔介意你同第二個男仔耍花槍，其實你自己心知肚明你只不過係佢嘅玩物，你仲要同佢糾纏落去咩？」

第29章 你應該知點做Sara陪我一齊行去地鐵站，作為朋友嘅佢除咗陪我一齊痛鬧Isaac以外佢都唔能夠改變到啲乜嘢，有時我喺度諗到我去到佢嘅歲數我係咪都會變得同佢一樣可以將性同愛、及時行樂同公私分明都分得咁開。返到屋企附近好彩附近間藥房仲有開，我行入去問佢要左一粒事後丸。返到屋企屋企人已經入咗房我返到去一下達左落張床到，忽然間覺得好疲倦。「好似呢排都好難見到你。」呢個時候Tony send咗一個咁樣嘅message俾我。「做嘢忙吖嘛，我先啱啱返到屋企咋。」「咁傾唔傾一陣電話？」其實已經夠煩㗎啦佢仲要係呢個時候嚟搵我。我掉低左部電話走去沖涼，呢個時候我根本冇心情理佢，我哋兩個一齊咗咁耐，工作上遇到啲咩問題我永遠都好難同佢分享。我哋年紀都唔細，但係好似想行去下一步亦都遙遙無期。所以當Isaac出現嘅時候呢個肯教我，佢呢個聽我心事嘅人好快就吸引到我，再加上佢之前刻意營造出嚟嘅溫柔同曖昧，有比較之下雖然年紀差唔多，但係Isaac有佢自己專長嘅嘢，係公司都備受重視，更加唔好講佢咁既年紀就已經買咗樓。我從來都冇期望過我同Isaac有乜嘢進一步嘅發展，我無意係佢女朋友身邊搶走佢，只不過係想佢可以俾返些少耐性同埋以前有嘅溫柔俾我，或者呢個係我要彌補我係男朋友身上得唔到嘅嘢，我只不過係想有個人可以分享我嘅工作、分享我嘅喜樂，係人生嘅方向上面亦都可以比到一啲有用嘅意見比我，我鐘意嘅或者係一個理想中嘅男朋友，而最接近嘅就係Issac。「都有啲夜啦你早啲沖涼瞓覺啦。」沖完涼出嚟定下神食咗粒藥，我再覆Tony嘅message。此時此刻嘅我離佢好遠好遠，喺我身上面發生咗翻天覆地嘅變化，佢似乎都感受唔到一絲一毫。我以前有問過佢有冇擔心過我公司會有人接近我，佢話以我嘅性格唔似會做咁嘅嘢，或者佢真係仲未完全了解我啩。「sara係咪知道左啲咩？你應該知道要點樣去處理？」Isaac都send咗一個message過嚟，係公司原本就好易俾人撞到，係佢自己按捺不住然後又將呢個責任歸咎於我，其實Sara講得冇錯佢的確係一個唔值得嘅人。

第30章 放過自己我苦笑又心底明瞭我同佢咩關係都唔係，所以佢只會命令我好好地處理呢件事令佢唔會有手尾，個語氣就好似吩咐一件公事咁。一早起身好似冇瞓過咁，不斷斷斷續續咁醒我一起身就頭痛欲裂，原本想射波但係今日又要同佢哋出event，迫不得已又要對住佢。上完妝勉強遮住自己個殘樣出門，返到去做完要處理嘅嘢行去佢哋嗰邊，見到佢哋嗰邊興高采烈咁樣攞住一盒類似首飾嘅盒。「Isaac哥你同條女一齊咗咁多年，幾時到你呀？」keith拎住盒野應該就係Anthony新接返嚟嘅project。「都其實唔拖得㗎喇，佢都唔細，都係呢一兩年嘅事。」「有冇咩求婚大計可以用落今次嘅Project先？」「我俾咗條私伙橋出嚟到我求婚嗰時點算？」佢抬頭一望見到我企左喺附近，窒咗一窒，又扮到若無其事咁答Keith 。「我可以出發…」我向着keith個方向講，然後頭也不回咁行返我哋嘅嗰邊，我再聽落去應該控制唔到自己。去到個場嗰邊，我不斷提醒自己只能夠Focus on工作上面。中途佢有幾次過嚟問嘢我都好公事咁樣答佢，到食飯嘅時候， Keith手頭上仲有啲嘢未做晒，Isaac話不如我同佢兩個出去食先，我特登扮聽唔到，同keith講等佢。「做咩唔睬我？」Isaac終於發覺我有啲唔妥當。當然我都唔諗住覆，作為SP佢都係唔合格，尤其喺sex永遠都冇問過我嘅意願，每次完咗事之後就抌低我，我係佢心目中只不過係一個垂手可得嘅免費雞，佢心入邊有更加珍重嘅人，一兩年後就會結婚，佢就算知道我鍾意佢佢都唔會顧忌我嘅感受，咁不如放過自己啦唔好再因為佢講嘅一句說話而有起伏。我唔會再主動搵佢，我不知深淺，以為每一次嘅佔有就係愛，我不知廉恥，以為送上門終有一日會分攤到越來越多嘅愛，係我糾纏你，越得不到越執著。我有一萬個想見你嘅理由，但連一個見你嘅正當身份都無。我為咗一個唔會肯同我傾電話嘅人辜負咗一個願意日日等我電話嘅傻瓜。

第31章 冷待Keith對於我等埋佢一齊食飯受寵若驚，即刻勁快手咁搞埋手頭上嘅工作，呢一刻我覺得佢其實幾可愛，因為我少少舉動而興高采烈嘅佢，唔知係咪同Issac面前嘅我一模一樣？佢拉住我好似個小朋友咁討論要食乜好，而Issac喺聽到我要同Keith食嗰刻開始已經無可奈何咁走咗。我地求其食咗啲嘢就返去，成個下晝都埋頭苦幹冇理太多無謂嘢。「收工之後去邊」洗唔洗搵得我咁密？「Hi」佢見我唔應又刷下存在感。我兩日都無覆佢，只係同佢email交流，「你嬲我？」佢又終於發現。其實平時都夠衰嫁啦隨意射喺我入面，今次仲俾人撞見要我自己面對，其實係呢段關係入面，我已經太卑微，我甚至開始諗唔起正常嘅我係愛情面前應該係飛揚跋扈、備受寵愛，而家即使有幾多唔錯嘅人向我示好，我都只係會覺得人地嘅好意係負擔，又或者借住人哋對我嘅好嚟幻想，如果對方係佢應該有幾美好。「咁你覺得我點解要嬲？」我期望佢可以答到甚至只係一聲對唔住，我就會再好似以前咁俾佢予取予求。「唔知呢，你哋啲女仔係咁易嬲。」我睇到都唔知好嬲定好笑。「唔緊要啦，唔重要」我呢一刻直頭想block咗佢，將我同佢之間所有對話全部del曬就眼不見為淨。「咁今晚出唔出嚟？」佢其實都只不過係一個性慾行先嘅禽獸。「不了。」「以後都不了。」我默默係心入面補一句。

第三十二章「得閒嗎？」過咗兩日，佢又msg我，因為前一排嘅project完咗，近排我地Team安排咗幫另外一堆人，就連公事上嘅交流都無埋，原來我同佢只要大家想，就可以完全唔見面唔聯絡。「上星期去咗邊啊？搵你都唔應」佢追問「又關你事？」「有新仔所以唔同我玩？嗯？」係嘅，佢永遠都覺得我係個隨時可以搵到男人填充生活嘅人。呢段係唔可以見光既關係，從頭到尾就只係係佢毫不客氣咁利用我對佢嘅好感，解決佢係另一半身上得唔到嘅嘢，佢明知我鍾意佢，但就要諷刺我因為隨便，所以即使唔係佢其他人我都可以。忙完一整日準備出發去食飯，補好妝準備迎接六點收工，從洗手間一出嚟，佢忽然偷偷拉我到廁所旁邊嘅會議室，我不發一言咁望住佢，一閂門佢就從後抱着我，碎吻落喺最敏感嘅脖頸處，一如既往地溫存，嗰一刻我諗，只有衣衫未褪盡果一刻，可能先係最接近佢女朋友嘅時刻。因為佢只會係未得到我果刻，先對我特別有耐性。佢反覆喺唇上廝磨，細細地啃咬，迫切得帶住滿滿色慾。佢拉低我衣領，將我反轉，係我條頸度輕咬，順住佢嘴唇吻過既路線留低咗串串蘇麻感，佢開始埋頭係我胸前作惡。我隻手毫無意義咁輕輕推佢，其實無論佢幾無理我最後都會接受，「你估你濕咗未..」佢半笑咁係我耳邊講，狠狠地揸咗我幾下，佢心入面好清楚，幾下前戲都足以令我動情，「喂啊..」已經唔記得由幾時開始，佢就連問都唔問都可以上我，胸前忽然傳黎帶住酥麻既微痛，我低頭望左下佢留低嘅痕跡，心入面冇我，點解仲要咁樣宣示我係佢嘅所有物？「著到咁，又係為左方便邊個搞你？我餵飽完你係咪仲有下一場？」佢將唇抵著我，被蹂躪過嘅我帶住粗淺嘅氣息，毫不意外地聽到呢啲說話。我低頭一望，整齊嘅貼身恤衫被佢解開，佢最鍾意無時無刻提醒我有幾隨便，咁樣仿佛佢同所有人一樣可以輕易得到我，佢亦唔需要負上更多責任。呢個係往時種下嘅因，曾經嘅我為左取悅佢，每次都扮演成連自己都不屑嘅玩物方便佢進犯。「你知道我可以餵飽你格。」佢用下面係我下身撞咗兩下。手指開始越過條裙邊沿探入底底，毫不意外地發現我身下嘅泥濘。佢粗長嘅手指可以好順咁抽插，佢惡意地製造出水聲，嘴唇輕輕咬住胸口既重點，輕微嘅刺痛令我不禁發出叫聲。「唔...」我醒一醒立即咬住下唇防止自己再忍唔住，佢輕笑咗下，手指更加惡質地進出。我隻手捉住佢手臂，唔知道係想要更多定要制止佢作惡，「唔好掂我⋯」我縮開，佢將我隻手放去佢下面，一手除低皮帶，「我唔想再做你隨傳隨到嘅..」連我都講唔出自己既定位。「你唔係對我有好感咩？」佢自信滿滿咁講，係，我一早知道呢個係佢有恃無恐嘅根據，佢根本一早就知我鍾意佢。「我有男朋友..」我死口唔認「你有咁愛佢咩？咁唔鍾意我點會俾我搞？」「你都唔鍾意我，係與唔係..重要咩？」「你又知唔係？」「你鍾意我點會明明有另一半，明明任何承諾都俾唔到我仲射係我入面？」

三十三 我們調情曖昧卻永遠不要相愛聽到我問佢最後一句說話，佢動作一頓隨後更加狠地進犯，我咬緊唇，想遏止小腹湧起嘅熱潮但又無力抗拒佢強力進佔，最後嘅反抗都變得分離崩析。「太大…力啦…」我捉緊枱嘅邊緣，佢更加抱緊我條腰插得更深，「俾人地嘅男朋友上都濕成咁，你睇下你幾淫…我唔餵你你又去搞其他仔」佢講最後一句嘅時候，每講一個字都深深地插入深處，快感迅速而兇猛地聚攏，下身不由自由咁抽搐夾緊佢，「又咁快高潮…」佢係我耳邊咁講，係玻璃嘅倒映，我見到佢咬緊牙關狠狠懲罰我嘅表情，敞開嘅衣領間見到泛住汗嘅胸膛，兩者望落去原始得同野獸無異，當然我都知道我都只不過係排遣獸慾嘅工具而已。「夾緊我…」佢大力捉住我pat pat，深而慢地抽插，「唔可以…又射…入面」我喘住氣咁講，神智尚未係啱啱嘅餘韻之中脫離出嚟。「唔到你揀…」幾個短促嘅衝刺後佢又射咗係入面，身體內巨物嘅抽搐令我瞬間清醒左一半，再係咁落去只會將我焚毀…我推開佢走去原來佢嘅另外一邊快速整理好自己，再不發一言咁樣衝出去，行走嘅過程中體液嘅混合物不斷咁倒流出嚟，提醒我自己係幾不知所謂。我成日都喺度諗，男人對女人感情嘅峰值係幾時，又可以保鮮幾耐，係佢身上我發現，佢應該唔會想我鍾意佢，因為愛上自己嘅女人係無棱角而無趣嘅，而所謂喜愛嘅巔峰大概就係佢未得到我嘅時候吧。張愛玲話，不愛嘅愛情永遠不會變壞，某程度上都可以應用到我哋身上，如果我唔愛佢我就一直唔會索求，一但要求多咗就會變質會失去平衡。係我諗太多分唔清現實，既然做都做唔到曖昧就唔應該繼續糾纏落去。當我開口苛求承諾兩個字，其實已經做好心理準備，我同佢已經返唔到轉頭。係時候要狠心離開佢，佢都只不過係少咗一個垂手可得嘅玩伴，唔會有幾唔捨得。

34.欲斷還亂我心底裡同自己講，俾夠一個星期佢，如果佢選擇聽完我嘅問題之後唔俾答案我，又如果佢依然好似以前咁，明知係我唔想嘅情況之下強迫我就範而完全之後無俾任何安慰我，我就唔再同佢糾纏。係我問出問題果一刻，我其實都知道佢大概既處理方式，就係好似以前咁樣粉飾太平，拖得一次就一次，但佢唔知道嘅係我極度缺乏安全感，我透過不斷嘅試探同質疑索取答案再吸取哪怕只係得少少嘅曖昧，咁我就可以欺瞞自己，果啲係佢對我嘅喜愛。喜歡一個愛而不得嘅人而自己太有自尊，咁就註定清醒時戒毒會好痛苦。我行出去嘅時候喺走廊見到sara同martin兩個講有講有笑，Martin有啲擔心咁望住我唔係好自然嘅面色，sara拉過佢隻手，倉猝之間居然十指緊扣地快步行咗去口位，Martin即刻好怕羞咁被Sara帶偏左，就冇再望住我。「今晚得唔得閒？」我丁一聲我低下頭一望手中嘅電話，居然係Anthony嘅message。「可能要OT，有事嗎？」「冇啊上次同個客去咗食一間唔錯嘅泰菜，你唔係話你鍾意嘅咩？帶你去試。」估唔到Anthony居然記得我有提過鍾意食泰菜。「好啊，我搞埋手頭上啲嘢應該八點前可以起行。」因為Anthony成日唔喺公司嘅關係，我哋約咗喺間野附近等。「星期六得唔得閒？」呢個時候收到Isaac嘅message，但我完全唔想覆佢。「又唔理我？」又係例牌等唔到我回覆再補多一句，問題係我真係連一絲覆佢嘅慾望都冇。

35.戒斷反應同Sales食飯嘅樂趣在於，你永遠唔需要擔心點樣搵話題，亦都唔會出現好似佢之前咁就算我係佢身邊望眼欲穿都等唔到佢一句對答。Anthony對我嘅興趣早係我啱啱入公司已經知道，但我一入公司都毫不介意咁公開咗我有穩定男朋友呢件事。講翻Anthony其實係公司都幾受歡迎。佢個人有趣能力都唔差，自然大把女仔好受落，仲好有耐性，聽同事講之前佢為咗溝公司一個妹妹，陪人去上甜品班，最後個個星期整甜品俾人地食，不過聽講好快就不了了之咗，因為對於食家，得到手嘅獵物就唔再有趣。敏銳如Anthony見到我同Isaac嘅互動就知道，我所謂嘅穩定男朋友都唔似得表面上咁固若金湯。我知道以前嘅我，係佢眼中就好似Isaac嘅小Fans，又會留底OT同佢單獨相處，呢樣野大概係Anthony呢個經常見客夜麻麻先翻公司嘅人先知嘅小秘密，而佢都不知撞見過幾多次我同佢單獨相處，所以上次打邊爐佢先咁樣抽我地水。我去到餐廳，Anthony有啲唔好意思咁話本身想翻公司接我，佢知道我其實幾懶唔會想諗菜式，都一早問過我有咩唔食負責叫好曬。我忽然發現，原來接受人地嘅好意比自己熱臉貼冷屁股要輕鬆得多，你要去焐熱一個人，都要對方唔係一舊頑石先得，當然做被動接受嘅會更開心。

36.Anthony問我會唔會好攰，我諗果刻佢可能想轉場飲野之類，我望一望時間都已經差唔多11點，Anthony話架車泊咗係附近送我翻屋企，不過要兜一兜翻公司拎份文件聽朝見客。雖然佢上次飲醉之後手多多咁，但我相信大多時候嘅佢都係一個表面上嘅君子嚟，我都相信佢唔多唔少都Feel到我對Isaac有啲說不清道不明嘅感情，而作為一個Player係唔會急於採摘尚未成熟嘅果實。我地去到公司樓下，見到公司果層已經熄曬燈，我坐係Anthony架車度等佢，低頭玩緊電話嘅時候，Isaac突然MSG我，「唔怪得唔覆我啦，原來約咗人。」佢忽然send咗個陰陽怪氣嘅msg嚟，對於呢啲9成9我覆完佢又會不了了之嘅msg，我宜家已經可以訓練到視若無睹。以前Tony同我朝夕相處，同間公司嘅時候圈子相同，收工後各自翻屋企都仲可以傾電話，咁樣養成咗我長期都會好繁忙嘅假象，當我同佢愈來愈疏遠，我就會不自主地搵好多好多雜事去填滿自己時間嘅壞習慣。習慣係一種可怕嘅野，當人同人嘅相處模式形成咗規律，就會變成依存。曖昧期嘅我同Isaac可以日日msg，有咗肉體關係我大概每個星期都會同佢發生關係，有人話28日係一個週期，咁我同佢呢兩個規律大概已經根深蒂固，到底我要用幾耐去習慣生活入面唔應該有佢呢件事呢？

37.當你心頭滿滿地放咗一個人，到感情滿瀉嘅時候你會禁不住搵佢，而你發現對方唔能夠俾同等嘅嘢你，你只能為咗自尊而忍耐。按捺自己覆佢嘅慾望，係一件猶如戒毒嘅事，望住佢個名係工作grp係咁出現，而佢同我嘅對話框越跌越落，或者我同佢都不再主動，咁我哋嘅關係應該會自動斷開啩？我唔知Isaac幾時行過見到我係 Anthony架車，抬頭張望咗一下又迅速低頭，俾我見到佢又如何？我又能夠期望啲咩？而家連佢嘅單單打打我都唔敢想像係佔有慾。Anthony好快就落返嚟，打開車門見我悶悶不樂，佢都冇問我啲咩，好似個大哥哥咁摸咗下我個頭，佢話見我攰今日就放過我唔安排下場，如果係Isaac以前咁做，我一定會小鹿亂撞吧？我發覺而家男仔對我嘅示好，我都會自動轉化為溝女嘅伎倆，反正係因為我未被得到先施展嘅渾身解數吧。我同自己講唔好好似以前咁因為有Isaac而抗拒人地對我好，消費下人哋嘅好意絶對比付出輕鬆。冇任何一段感情唔可以被新感情取代，一段唔夠，多兩三個就可以填滿我用嚟思念佢嘅時間。

38.「你近排同你男神做咩？」某一日食晏Sara拉住我問。「無野啊，以後都唔會有野。」我自暴自棄地答。「唔怪得Martin話佢咁燥。」佢都係因為耐冇發泄所以先燥姐，況且佢又唔係冇女朋友。Sara繼續吱吱渣渣講一啲同Martin既野，我突然之間諗，係我唔經唔覺嘅時候，我好似錯過咗除咗Isaac以外嘅好多嘢，以前因為眼中只有佢而錯過真心對過我好嘅人，亦都忽略咗呢堆真正可以帶俾我溫暖嘅人，我後知後覺而開心地發現Martin同Sara已經就嚟修成正果，總比起我只得到咗男神嘅性欲落得一片寂寥好，雖然佢口口聲聲話同我搞埋一齊係因為覺得我哋性格好夾，然而佢除咗身體嘅需求唔會識得欣賞我其他嘅有趣之處。我諗，都係時候做一個了斷。「其實我真係想知你嬲我啲咩？」我打開Isaac最後一個Msg「我俾最後一次機會你，同我上床，證明你仲有令我同你玩既興趣。」我係對話框來來回回打咗好多句，最後輸入呢句嘢，到時候我會同佢講我係真心喜歡過佢，又為佢點樣痛苦失望過。雖然咁嘅做法只會更令佢認為我係蕩婦。「諗下仲有啲咩想係我身上玩，嗰日俾你命令我做任何嘢。」就俾我任性最後一次吧，最後留低一個念想同美好回憶。

三十九我執意地要俾自己有個同佢完結嘅儀式，但佢顯然都只係會當成一次尋常不過嘅發洩。反正佢恃住我對佢嘅好感，已經為所欲為無數次，我同佢約好weekend，然後不顧一切地過個夜，俾足夠既時間佢表現得最好。就算係假扮出嚟，佢肯呃我我就會繼續貪戀佢嘅溫柔，即使知道我係墜入更深嘅糖衣地獄。好似翻到一開始曖昧嘅狀態咁，佢會問我需唔需要嚟接我，洗唔洗食啲野先一齊上房。我又覺得而家做呢啲野已經無意義，以前我好想有呢啲係因為我希望同佢相處多啲，唔單單係索取佢嘅體溫，更加想係俾佢發現更多我有趣嘅地方。我叫佢上去先，到底呢種關係係咪要拖住手上去，先顯得似情侶而唔係排遣情慾嘅禽獸。一打開房門，我上到去，佢已經迫不及待咁將我按係墻到錫，佢嘅吻總會令我唔知要點樣回應，我試住去投入學去輕咬佢嘅唇，頂入佢既齒間，當手袋跌落地果下我先清醒。

第四十章我努力話俾自己聽已經係最後一次，但又禁不住期待佢會有小小嘅改變，佢伸手放好我個袋，拉底我條裙，一邊錫我條頸輕柔地幫我解開所有嘅衣衫。佢放開喘著氣嘅我，十指緊扣地拖我入浴室，一邊揉搓我啲手指一邊較水生怕我會凍親咁，我綁好頭髮踏入浴室，係熱水嘅沖淋下我啲頭髮緊貼住面部，係藉住水溫我先夠膽抱緊佢，我將濕透嘅面龐貼近佢胸膛聽到佢原來會為我心跳加速，只係咁樣就足夠令我濕透。久違地，佢用手挑起我下巴深深地親吻我，佢嘅氣息隨住佢進攻嘅舌尖瞬間充滿左我整個口腔，佢壓我埋墻，從後抓住我雙手固定，再用另一邊手捉實我下巴令我唔可以避開佢嘅吻。佢意猶未盡咁放開喘住粗氣既我，錯落嘅吸啄係我頸邊留底一個個紅印，我都攀上佢胸膛，最後一次我地都不顧一切咁任性地留底對方嘅痕跡係對方身上，仿佛咁就可以證明呢一刻我地都係屬於大家。「咁濕嘅..」佢係我耳邊咁講，手指向下滑落探入早已為佢準備好嘅地方，「咁我要飲曬佢..」佢將我雙腳分得更開，仔細地塗上沐浴露洗乾淨，佢指尖每次經過重點都會暗暗用力，引起一個個既抽搐，直到下面既細沫已經被佢翻搞到變得綿密，佢先抽起蓮蓬頭向住不堪一擊既下面沖洗。我腳一軟雙腳打得更開，佢低下頭一下擒住比佢玩得紅腫嘅重點，手指滑向通道口，先係輕柔地輕勾又突然間抓實我條腰大力抽插，我不由自主地夾緊佢手指，內里一下下地抽搐，又比佢用手指玩到高潮。

41.按照慣例佢一定會叫我用口幫佢，但佢今次無，佢用腳頂住有少少虛軟嘅我，一邊好似充滿憐愛咁錫咗下我額頭，用水幫我沖洗下身同身上剩餘嘅泡泡。「真係想就咁要咗你。」佢低沉好聽嘅聲音帶住誘惑，但我就突然間清醒咗想要掙脫佢嘅懷抱。「但我唔會再咁對你。」佢輕拍咗下我個頭，牽引我隻手去到佢下面。又拎起浴巾幫我抹身，粗糲嘅毛巾紋路擦過變得鮮紅既重點，令我禁不住輕歎。佢打開浴室門我行咗出去，一手拎住毛巾竟然有少少不知所措。「我地開始啦好嗎？」佢係床邊從後抱住我，佢將我推向床，解開圍繞佢下身嘅毛巾，雙手撐係我耳仔兩邊，低下頭錫我，輕柔地摸過胸前去到肚臍、小腹，再用手拉開兩腿，「啱啱攰親佢要錫返。」佢笑住講，撫過沾濕咗嘅陰唇。低下頭舐過包裹得好好既陰蒂，我都從來未享受過咁嘅待遇。

第四十二章「如果整痛你話我知。」佢小心翼翼地伸手探入通道內，低頭吻上我陰蒂，我有啲受寵若驚地推開佢個頭，佢帶住笑意嘅眼望住我，將手指插入好快就搵到G點一直按壓。「話我知有咩感覺？」佢用咗小小力啜我陰蒂，同時按壓凹凸不平嘅重點。「啊..唔好..用手指玩我..」「話我知你想我點？」佢加多一隻手指插我刻意整到出聲，將濕透嘅手指塗抹到我大髀，再用脷緩慢地舔走佢地。「想你插..」「我咪插緊..你俾邊個插到你叫得咁大聲？」佢一下抽出手指，推高我雙腳，揸住佢下面一下插到最入。「唔係唔俾我再搞你咩？」佢忽然係我耳邊講，特意停低動作將巨龍靠係洞口，「唔係~要你插..求你俾我..」我俾佢按實雙腳，只好抓緊手下面嘅床單努力夾緊佢。「好緊..你真係好曳啊..你話我點捨得唔屌你？」汗珠順住佢光滑既輪廓滴落我度，望到佢平日一絲不苟嘅面容被情慾染得面目全非，我鐘意佢一邊咬牙切齒一邊狠力抽插我。呢個被我污染教壞嘅樣令我可以幻想佢呢一面係專屬我一個，就等佢將所有唔可以係女友身上做嘅過分野都施加係我身上，咁到以後我唔再屬於佢嘅時候，佢會突然係佢同伴侶淡然無味嘅性愛過程中突然諗起有個女仔曾經由得佢為所欲為。

第四十三章完事嘅時候佢抱住我，用仿佛將我揉入體內嘅力度攬緊我，佢掹出嚟同我講咗聲佢要去清洗。我點點頭拎過床頭嘅紙巾盒抹自己，無好似以前咁走入去一齊沖，我諗係時候要開始學習唔好每時每刻都貪戀佢嘅溫度，唔好習慣做女朋友先可以做嘅事。佢沖完身出嚟想過嚟抱住我，我無意識地掙扎咗下，佢問幫我沖身好唔好，我推開佢行咗去沖洗，熱水順住未乾透嘅頭髮滑落面頰，再流入口中居然帶住啲鹹味。我出到去掀開被鑽入被竇背住佢訓底，佢從後環住我另一手拎起毛巾幫我抹頭，原來只要佢想就可以對人好溫柔，只不過係佢之前一直唔願意做，係整個過程入面我都講唔出任何一句說話，如果呢啲舉動係我對佢失望之前發生，我可能好容易就可以被佢再次迷惑，投入佢懷抱繼續做無名無分嘅玩物。我寧願係佢本身就唔識做呢啲嘢，而唔係唔上心唔在意所以冷待我。「做咩好似個小朋友咁唔整乾個頭就想訓？」我背住你唔係想訓覺，而係我怕自己又用喜愛嘅眼神望住你、我怕你眼中嘅狂亂只會係搞我嘅時候出現而此時此刻眼中咩情緒都無、我怕自己越望越唔捨得任何狠心嘅說話都講唔出口。「我有啲攰..」容許我再俾自己少少時間思考我跟住應該點面對你，又有無必要將自己心入面嘅諗法話你知。

第44章佢有一下沒一下地摸我個頭，我慢慢聽到佢呼息變得綿長，雖然我枕住佢手臂，但我其實一直都無將所有重量放到佢手上，就好似我同佢嘅關係咁，縱然我如履薄冰咁小心對待都免不了俾到壓力佢，因為除咗佢同女朋友果段關係，佢一啲其他野都唔想承受。一開始我唔知可以點定位自己，亦都曾經諗過我可以得到佢，但而家我終於知道佢可以扮到對我有佔有慾，佢亦可以心情好嘅時候講甜言蜜語偶爾氹我，但係都僅限於此。其實呢種無聲嘅親密感令我幾享受，佢既呼息係耳後、後頸遊蕩，酥麻感由脊柱一路傳上頂端令人有啲心浮氣躁，我移開少少我個頭唔想呢仲纏綿感打擾我嘅思維。佢感覺到我既異動，又伸手環住我胸前將我抱緊，突然之間感受到佢既體溫依然令我心猿意馬，我用手把玩佢嘅手指翻轉身望住佢，佢亦深深地望入我既瞳孔，果一瞬間我差啲覺得我係被愛既。「知唔知點解我之前唔想再同你玩？」我推開佢坐起身問佢「我問過你你唔講..」佢一直用手抓住我手腕力度有啲過大，「你每次只係喺你想要嘅時候，隨隨便便就上我」我刻意唔望佢。「對唔住囉我知我有時候太粗魯，但我以為你鐘意」「你仲射入我度..」「咁係你入面真係好舒服啊嘛，我想完完全全佔有你。」佢試探地想抱著我條腰。「你無一刻真係錫我想對我好，我需要你嘅時候你永遠都唔會出現。」我落床坐咗喺床旁邊既櫈度，感受空氣中嘅冷意似乎可以令自己清醒啲。「咁我地如果接觸得多，就會衍生出唔該有既感情」呢個就係佢嘅真實感受。「咁我如果講，我之前有沉過你船呢..?」《一代宗師》裡面有一幕講章子怡飾演嘅宮二見葉問最後一面，佢話"葉先生，說句真心話，我心裡有過你。我把這話告訴你也沒什麼。喜歡人不犯法，可我也只能到喜歡為止了。"我知道我同你去到盡都只不過係SP，由關係一開始已經結束，無可能有任何嘅變化，係我自己貪婪、天真地諗得過多、自討苦吃，所以我只能係我同你嘅最後一晚將我既喜愛話你知，即使你一早feel到，所以恃住我鐘意你胡作非為，事到如今被你知道都無咩嘢，我都知道只能僅此而已，唔應該再做你嘅玩物。

第四十五章佢話：「咁我地如果接觸得多，就會衍生出唔該有既感情」咁所以你係怕你自己會鐘意我，定係怕我鐘意你會上身？「咁我如果講，我之前有沉過你船呢..?」「沉過船？姐係點？咁而家你..」佢表面上好冷靜，冷靜到好似講緊與佢無關嘅嘢咁，「我意思係，我以前有鐘意過你，夠明白嘛？」「但你都知道，我俾唔到啲咩你。」佢伸手摸一摸我冰冷既腳掌，揉搓佢諗住令我暖啲。「其實你知我一直都無要求過咩，你知道我不嬲都守規矩。」我將腳縮入張櫈度，既然唔鐘意我，又何必俾多餘嘅溫暖我呢？「我.」佢好似突然反應唔到變得誠實嘅我，但其實我一直都唔避忌俾佢知道我嘅所有嘢，「我只不過講下姐，都過咗去」我行去洗手間，用水拍濕塊面，一陣出去就好好過埋我地剩翻既半日。我行出去拎翻個電話，扮到好似好唔在意佢咁係度玩埋啲無聊game，我見到佢欲言又止嘅樣居然覺得有啲爽，「有咁忙咩，係咁望住個電話，好多仔要覆咩？」你咁樣問我又會誤會嘅啦，你放過我啦好嘛？我瞄咗佢一眼，發現呢條友好似無以前咁高不可攀，原來你都會有無野搵無聊野嚟講嘅一日，原來你可能都會對住我有啲不知所措。我同佢講有啲肚餓想出去食啲嘢，然後我哋開始著翻衫，「同你玩個遊戲啊好嘛？」我拎出手袋入面既遙控震蛋，係佢面前fing咗兩下。「哇..玩到咁大？」佢眼前一亮，呢個係佢以前話想係公司玩嘅嘢，之後我叫佢同我去sex toy shop睇，佢又一直無陪我，我自己去買咗，就當係最後俾個驚喜佢啦。

第四十六章係佢既訓練之下，我已經再都唔可以翻去以前朋友覺得乖純嘅自己，我係佢慾望嘅囚徒，只會裝扮成唾手可得嘅隨意玩具，咁樣應該會令佢可以玩得盡興吧？到底係生命中出現過一個愛過佢甘願成為佢玩物嘅人會令佢念念不忘，還是一個願意同佢玩所有佢女朋友唔肯玩嘅野嘅player令佢再三回味呢？我唔奢望可以成為佢嘅紅玫瑰，但假若我嘅告別儀式可以成為佢嘅蚊子血，都至少曾經係佢過去中留底過一抹色彩。「俾你玩~」就算啱啱先講完一啲認真既野，我嘅身體依然係為佢隨時準備好，我利用啱啱俾佢玩弄完嘅遺留物將輕巧嘅玩具塞咗入去，再俾咗個connect咗嘅遙控俾佢，「你真係好正..」佢一手攬過我低頭錫咗我一下，我將佢推向門口。係等落樓嘅時候，一對小情侶嘻嘻哈哈咁行過嚟，呢個時候佢突然禁著咗個遙控，我腳一軟。個男仔即刻望咗我一眼，然後會意地笑咗一下又繼續同女朋友打打鬧鬧，佢係個女仔耳邊輕輕講咗句嘢個女仔即刻好怕醜咁打咗佢一下，唔知係咪發現咗我嘅秘密呢？叮一聲，終於到地下，係佢地行出去嘅時候，Issac又加大咗個震蛋，我咬緊下唇望住佢，只能夠用雙腳夾緊個玩具行，「想食咩啊？」佢係我耳邊壓低把聲問我「求其，不如..買上去食？」佢再咁樣玩落去我怕我係路中間會叫出黎，「好想要咩？大食！」佢惡意地揸咗下我pat pat，趁住無人見到既角度隔住薄裙拉扯左下震蛋露係外面條線。「啊..」我即刻拖住佢隻手唔俾佢再搞搞震，佢突然間好溫柔地同我十指相扣，仲用手指公輕撫我虎口嘅位置，我將頭輕輕靠係佢手臂，呢個或者係佢能夠俾到我最多嘅溫柔啦係咪？佢將遙控熄咗，我地兩個就好似普通嘅小情侶咁拖住手行街，突然之間我好希望呢個時間可以停落嚟，然後我明白點解近幾次我同Issac嘅sex我都投入唔到，因為我再都欺騙唔到自己佢對我有感情，而由頭到尾我要嘅都只不過係佢嘅愛，即使我知道唔會得到完整既佢，但我都想佢係只有我哋兩個嘅時候可以欺騙我好似我會係佢重要既人咁。我們製造體溫，沒理會地暗天昏，感情有事偏不敢去問。

第47章「咁我地買少少嘢食翻上去好無？」佢同我對望，眼入面充滿促狹嘅笑意同幾乎覺察唔到嘅溫柔，「好..」我地一邊行我一邊用力夾緊因為過於濕滑就快跌出嚟嘅異物。雖然佢已經熄咗個玩具，但係無咗震動個存在感就更加明顯。隨住行走不斷上下滑動將我逼得幾欲瘋狂。我地叫完外賣喺鋪頭外面等， 等待嘅時間漫長得好似被一隻手將時間線無限地拉長一樣，所有感官都變得細膩而不可耐，佢有一下沒一下地撫摸我頭以至頸背嘅肌膚，係旁人嘅眼中我哋一定係熱戀中嘅小情侶吧？我扮作睇唔到佢眼中嘅纏綿悱惻，今日嘅角色只不過係一個要留底一個美好最後印象嘅好partner。我忽然安靜落嚟，佢就好似有心靈感應一樣，將我抱入懷內，係我耳邊問係咪整到我唔舒服，我搖搖頭，依然係唔係太想出聲，我知道我應該努力扮演得無所謂、應該扮演成一個隨隨便便可以得到嘅女仔等佢唔好有負擔。「雖然係我想試玩嘅嘢，但最重要都係你唔好覺得唔舒服..」佢望入我眼底，似乎想係深處睇到我嘅情緒，我對佢嘅溫柔總會覺得無所適從，如果一直可以咁樣係咪就可以忘記以前做過傷害過我嘅事呢？但係如今我已經俾你訓練到變成一個只會患得患失唔再敢想象可以要求嘅人了。「我哋可以行啦..」佢入鋪頭拎完袋嘢好自然地攬過我條腰行，入到房，我哋係玻璃臺附近坐低，佢好自然咁係度好似以前OT嘅時候咁張羅啲食物，我行入廁所拎出隻蛋，上面被我沾染咗水跡，我將佢沖洗一下，放咗喺洗手台，既然佢唔係一入房就撲倒我，咁我都有默契地唔好撩佢，咁樣幾相處方式好似翻到以前咁，真好。

第四十八章 「食少少嘢先？」佢見我行出嚟好自然咁問，「嗯..休息下先。」我無咩表情地坐低，睇住佢自動自覺咁擺佈啲嘢食，再細心地拆開筷子削走上面嘅木刺，以前我同佢關係未變調之前都係咁。「其實你嬲咩？」講完公司啲無聊嘢佢無啦啦抬起頭望住我問，「無啊只係睇清楚咗啲嘢，例如我地關係嘅盡頭係咩，你對我又係點。」我有點睇透左地講，「我唔明其實，我哋夾咪得。」男仔諗嘢可能唔會好似女仔咁分唔清感情同愛，我唔係要成為佢邊個，而係我覺得我咁落去，佢對我嘅冷待有幾多肉體嘅快樂都cover唔到。「其實呢我沉咗你船。」我鼓起勇氣講，但係無勇氣望佢表情嘅變化。「呃..咁我都無當你係普通同事」佢尷尬地R住頭講，「我知道啊，咪極其量我地嘅關係就去到FWB，我講得有無錯？」我深深吸一口氣講。「其實我真係唔知，我靜係覺得同你相處幾舒服。」佢突然拋出一句渣男名句，我有啲哭笑不得。「咁當初點解要同我變得咁close？其實我一直都覺得係你覺得我易食，我又聽你話可以俾你玩咁多嘢。」「我真係無諗咁多，純粹覺得成日OT我哋又好好傾，你個你又幾得意，又有時候想take care下你。」「或者你對我有好感，但係都未去到你想獨佔我係咪？」我心入面想問嘅係：未去到想我做你女朋友係咪？「咁你都有男朋友啦唔係咩？我見到你同第二個一齊有就算會唔舒服都好，我地註定唔會係大家嘅唯一。」所以從遊戲一開始，大家都預見到結局。

第四十九章 「你真係要講落去？我寧願你話你無鐘意過我，唔係我又會誤會。」「我都唔知。」佢別過頭，而我再次無用地浮起一絲希望。或者有定無鐘意都唔係重點，有啲行為係你心裡面真係有對方既話就唔會捨得做出嚟，我一向都知道，愛可以好草率，可以嚟得快走得快，明明咁謹慎嘅我點解都會墮入呢種困局，我唔明白。我就好似一個自以為好難玩嘅遊戲，偏偏遇到一個打機天才，人地輕而易舉地打爆機，而我好快就成為同其他戰利品無分別嘅存在。阿熙講得好啱，其實女仔真係可以係愛情入面好無腦，少少嘅關心同把戲都會令佢頭暈轉向，作為玩家嘅男仔其實一切都睇在眼內。我清楚知道，我對Issac只不過係最方便嘅玩物，但點解到佢猶豫有無鐘意過我，嗰一秒嘅遲疑都會令我竊喜？如果一切可以重新嚟過，我變得唔係咁容易得到，又會唔會令你有多少少珍惜我，至少場遊戲唔會咁容易通關，至少係打爆機之前你都會心心念念想要翻屋企開機玩。

第50章 人只得一個喜好太多唔知有無人同我一樣有啲事明明決定好最後要留底好回憶，又往往一時衝動搞到件事錯曬，我明明想今日留底一個好回憶就唔再同佢糾纏而家又俾我搞到氣氛咁樣。「你食完啦可？我收一收」我拎起我果盒只係扒咗兩啖嘅飯，望住唔知消化緊食物定我告白而有點發呆嘅佢，佢由望向食物轉向望住我收拾嘅動作，依然好似以前咁可以由得個空間只剩底絕對嘅寧靜。我偷偷瞥佢一眼，發現幾不可見嘅溫柔又係佢眼中出現，佢不嬲都鐘意我打點好所有野嘅樣，因為佢個港女女朋友不嬲係要佢去照顧，都多得佢女朋友嘅訓練，先造就當初令我著迷嘅、好識得照顧人嘅佢。「其實，可唔可以就咁樣一直落去。」佢係我轉身掉垃圾嘅時候，輕輕抱住我，「可以，但只係得今晚。」我推開佢去洗手，佢跟埋我入洗手間，望到我拎咗出嚟嘅震蛋。「我想要你。」佢好認真好認真咁望住我雙眼講，隨即低頭好纏綿地錫我。「我想出去先。」佢眼中嘅溫柔好似令我可以係短暫嘅晚上，再繼續欺騙我自己一晚。其實呢一刻，如果只係抱住訓一下又可唔可以呢？我一向係極度淺眠嘅人，其實我同佢糾纏咁耐都無一齊過過夜，一來要欺騙自己唔過夜好似所有嘢都係夜晚嘅癲狂，一覺訓醒佢就只不過係我嘅同事，我唔可以幻想太多，另一方面就係，就連同Tony一齊訓我都會無緣無故訓訓下醒咗，或許我哋終其一生都係係度搵一個可以令自己係佢身側安心入眠到天光嘅人，而今晚我地都註定無眠。

第51章 係同佢落去買dinner嘅途中，我已經同Tony講咗今晚會同Sara食飯，同屋企人講咗今晚會過Tony度訓，今晚我唔再打算拎起個電話，我要度過一個只有佢嘅夜晚、要好好咁記住佢嘅體溫。「喂..」佢一手托起我patpat，我嚇一嚇雙手抱緊佢隻腳都橋住佢條腰，佢大步流星地抱住我行去張床度，再小心翼翼地彎腰將我放落張床度。「抱你去休息下咋傻妹.」唔知係咪知道我此時此刻心情未到，佢好似心有靈犀咁錫咗我一啖抱住我話休息，放低我之後又自顧自咁除面衫面褲掀起被上床。我翻轉身背對住佢，佢從後抱住我，搵到最契合嘅角度就無再有咩大動作，過咗一陣仲傳嚟佢均勻嘅呼吸聲，其實我無同佢講過我唔習慣係人地嘅擁抱入眠，更加唔好講佢規律地打係我頸嘅氣息其實令我近乎僵直，所以佢咁樣我係處於大腦運轉唔到嘅狀態。過咗一陣，我嘗試係佢懷抱入面掙脫少少出嚟，將佢手放係我后頸下面枕住，咁我個身至少可以輕微郁動，然後用手輕輕拉高被，再過咗一陣我慢慢地轉身望住佢，好耐我都無咁樣嘅機會近距離咁望佢，諗翻對上一次可能係我同佢發生關係之前同佢OT嘅時候，點解好多時，人同人係肉體親密之後心會變得更加遙遠呢？呢個時候我又問咗自己一個不斷困擾我嘅問題，到底再俾我揀一次，係安分做佢同事默默仰望佢，定好似而家咁將關係拉入困局，再無辦法名正言順咁同佢對望？

第五十二章每個人心目中對親密行為嘅界線不盡相同，我自己覺得一段關係要長久地運行，至少雙方條界要接近，在我看來只要有感情可以不顧俗世嘅條條框框甚至只要感受到愛可以不顧名分，Issac可能係普通人口中嘅player，得到手就唔需要花費唇舌去呵護，在佢看來做多咗就會令自己跌入要選擇嘅被動入面，自私無錯，每個人都其實要係關係裡面學習保護自己。於我，我只不過係討厭變化，佢可以維持以前嘅溫柔或許我又唔會去肖想更加多嘅嘢，不斷去求證、繼而變得扭曲而不再有趣。「做咩郁嚟郁去？」佢低沉嘅聲音傳入耳中，我一抬頭撞上佢心口，鼻尖擦過胸肌微微瘙癢嘅感覺令佢微瞇上眼，「你撩緊我？」佢低頭係我耳邊問。「你知我撩人唔係咁..」我反客為主，鑽入佢懷抱吻上佢喉核，一下一下咁舔過佢鎖骨去到佢胸膛。「喂你真係唔認真訓啊嘛？」佢腿一跨居高臨下咁望住我，將我雙手捉住定喺頭旁邊，佢撬開我雙唇，熟悉嘅味道立刻進入我嘅口腔。同以往唔同嘅係，佢好似好有耐性咁專注係個kiss上面，呢種親密感嘅害羞程度比其他行為更加令人難耐，到我幾近抖唔到氣嘅時候，我先喘住氣咁低頭，佢嘅嘴唇突然落係頸度，瘋狂地吸取我嘅氣息再急速下移，佢扯開我低領嘅衫，帶著懲罰地用指尖輕捏我，果種被索取嘅感覺，應該就係我一直沉迷被佢完全佔有嘅安全感。

第53章「嗄..嗄..」我索住氣咁望住佢，「做咩咁望住我？想我停手？」佢額頭抵住我額頭咁問我，「你又話俾我休息？」我輕輕推佢，伸手扯翻好俾佢拉到去腰間嘅衫，「做咩伸手去下面..你係咪想搵佢？」佢將我隻手拉去覆蓋住佢下面，觸手所及嘅滾燙感令我手停留係上面，指尖同佢只係隔咗一層輕薄嘅底褲，佢見我呆咗係度將我手放入褲入面。「我有無同你講..你係我見過把口最得嘅女仔..」佢咁講我意會地拉低佢條褲，利用佢前端分泌出嚟嘅潤滑用手心壓住佢前端上下chok佢，「阿..幫我用口好唔好？」佢摸摸我個頭，我伸出脷舔，去到頂端嘅時候再整條含入去，毫不意外聽到佢低聲歎息。佢慢慢企起身，我隻手撫摸佢嘅大髀，再用手指收攏佢微涼既袋袋，係雙重刺激下，佢開始擺動佢條腰抽插我個嘴。佢拎起之前擺係床頭嘅潤滑劑，倒落我胸前，我自動自覺地用雙手推高個胸將佢巨龍夾住，佢右手包住我隻手，用指甲稍微用咗少少力去刮敏感嘅乳頭，係潤滑劑既幫助下，佢條腰擺動得更加流暢，「嗄..我想插你..」佢將我推落床，分開我隻腳插咗入嚟，「我..恩..食咗..藥..」之前為咗佢一路keep住有食藥，好似以往一樣即使前戲只係服務佢我都足夠濕潤，我反手抓住床單抵受佢聽完更加大力嘅衝擊。「講我知，係咪就係中意我唔用套搞你？」佢好滿意地係我耳邊講，「我想..今次你完完全全..佔有我」佢更加發狠抽插我，見到我咁放蕩嘅樣佢拉過旁邊嘅棉被，「嗄..你個樣咁淫..真係唔可以一直望住..」佢越來越大力..拉起我翻轉我再大大力咁後入，每一下都深深地頂到我好酸軟好快我就頂唔順。「恩..」入面嘅肉不由自主地夾緊佢，佢下巴留落嚟嘅汗順住條腰一路滑入我哋兩個之間交合嘅位置，「我想射啦..」佢翻轉我塊面錫咗我一啖再插咗十幾下就射咗入去。

第54章佢用雙手撐起上身，無急住退出嚟，我靜默地感受剛剛動蕩過嘅心情，佢用手將我耳旁被汗沾濕嘅碎髮整理好，用手指撫過我透住粉紅嘅臉頰，呢一刻嘅歡愉溫馨、親密都係屬於今晚，過後就只有我一個人去懷念。我望入佢雙眼，眼內充滿情慾嘅光芒應該係我最後一次望，我情不自禁地抱住佢錫左一啖，係唇舌糾纏間佢好自然地又摸上我胸口，我推開佢翻身落床去清洗，「一齊？」我撇見佢又半起機嘅狀態，「唔得啊，我要抖下..」我失笑地答佢，佢好似小朋友俾人發現準備做壞事咁笑咗下，嗰一下有點可愛。我拎起一旁半濕嘅毛巾，一手係床邊嘅紙巾盒抽咗幾張紙求其地抹咗下流落大髀嘅混合物。拉開花灑，無佢調校嘅水帶住微涼一打落身體令我打咗個冷震但都淋熄咗一半火焰，我將整個人沒入水流中，諗起剛剛相識嘅佢，諗起男朋友，諗起我同佢點解會走到呢步，以後做朋友仲有無可能呢？慢慢清洗好自己，一打開門見到佢拎住浴袍企咗係門口。「額..怕你沖咗咁耐一出嚟一冷一熱會凍親..」佢幫我披好件衫。「係wo我唔記得咗你未沖洗搞咗咁耐。」其實呢種關係好似就係應該咁，親密過後再自自然然變翻陌生嘅客套，再多嘅情緒都係多出嚟嘅垃圾。

第55章我走去床度拎起電話，通知欄空白一片，呢刻我都講唔清楚我到底係度期待咩。係背叛過後走到走投無路總會有個人係原地等待，定係其實我係Tony心目中都只不過係一個好似到咗歲數就要配備嘅配飾係唔係我都無所謂？放低電話，行入洗手間吹乾頭，佈滿蒸汽嘅磨砂玻璃隱隱約約透出Issac嘅身影，只係一門之隔我都無勇氣推開再整濕個頭。只係隔著一度門，佢亦無再問我要唔要同佢一齊沖身，或者我地都清楚知道，我地中間根本就唔係打開門就可以相伴嘅關係。我上床，近乎病態地將電話擺去更加遠嘅枱上面，擺底嗰刻iPhone毫不知趣地自動著起明明係空無一物嘅mon，機器永遠會唔顧人感受逼你面對現實。往往我哋以為嘅後著從來都唔係最佳選擇，只係無奈接受下嘅唯一選項。我上床熄咗我嗰邊嘅燈，用兩個枕頭夾住自己，下身蔓延開嘅疲倦同酸軟、恰到好處嘅冷氣溫度、吹完頭透著餘溫嘅頭髮，揉捏成倦意。或許係整個星期都埋首工作透支太多體力，到我醒嘅時候經已係接近朝早7點。覆蓋係頭上面嘅枕頭一早已經被佢拎走，仿佛唔想驚擾我一樣，佢係背對住我訓嘅，如果唔係易醒嘅我可能會中途扎醒再失眠到天光，我輕手輕腳落床梳洗，行出嚟收拾下行裝，佢聽到細碎嘅響動有小小想醒，我都行過去捧住佢塊面錫咗一啖，吸一口毒，以後即使心癮起都要忍手唔去觸碰。「我走啦，你繼續訓。」「嗯我地一齊訓多陣我揸車送你？」「唔洗啦仲好早，你繼續訓，byebye」再見啦Issac。

第56章只要係佢旁邊，我每一次諗好嘅劇本都會被我嘅膽怯擊碎，數唔到有幾多次我想好好抱一抱同佢講再見，但見到佢又俾無數嘅藉口自己，不如等下個月忙完project啦，可能佢會有耐性啲對我，不如等過咗生日先做決定啦都未大一歲，不如等21日啦，我就會養成習慣唔理佢，我俾好多好多理由自己留底，但見到嘅就只係佢越來越理所當然地消費我嘅好意。我走過同佢行過嘅路，回憶最曖昧亦最唔骯髒嘅時候。係公司附近，佢當我小朋友咁同我去買奶茶，同我講唔鐘意飲呢啲嘢但公司附近間鋪嘅白桃烏龍好好飲，明明就唔太熟但格硬要我用佢枝飲管試。行過海邊大家不發一言地望住海但一齊相處嘅時間好平靜好舒服，炎夏嘅海風其實一啲都唔寫意，額角會沁出汗水心跳會加速，但兩個人之間要進未進嘅關係令人流連忘返，然後太陽沉沒夜色蔓延，霓虹逐漸亮起嗰下，佢話俾佢抱一下，嗰一下以後就一發不可收拾。朋友同我講，其實就算係情侶分手都用唔著好似離婚咁需要協議，分手、斬纜其實都係一方放手，另一個被迫接受，經過咁多其實要處理嘅唔單單係我同Issac扭曲嘅關係，而更應該係解決翻源頭——我係Tony身上得唔到足夠嘅關注，自由度過高先會滋生嘅不受約束。「食飯嘛？」我問Tony,「ok.」一如往常地簡單，但同往時既結尾應該不一樣了。

第57章我係港島嘅末端漫無目的地遊蕩，由同佢行過嘅斜坡慢慢行上半山，步上橫街隱秘嘅石板梯級，闖入山上遺世而立嘅獨立畫廊，攀到開始冒汗慢慢落翻去平路。人行山終會行到頂點而不得不落山回到自己所在嘅地方，無論路途係幾星嘅難度有幾多風景也好，都只不過係山嘅過客，佢亦唔會因為你有努力而挽留，因為經過佢嘅人多的是。天色開始暗，夏末嘅微風伴隨住細雨打落我身，平時三點一線唔多會露天嘅我根本唔會帶遮，唯有疾步跑向電車，同上一次唔一樣嘅係，無一個人可以同我共享電車行走時打開窗嘅愜意，有嘅只係風打落頭髮嘅濕涼，落雨係個好理由，可以拉高窗，否則無佢體溫嘅熨帖我會有點凍有點若有所失。「喂近排無咩聲氣嘅你？」叮！阿熙嘅msg打斷咗我懶係傷春悲秋嘅思緒。「我決定以後唔同Issac糾纏了。」我update佢。「咁乖，終於肯同男朋友結婚？」見到佢打緊字，又變翻online，再offline，幾分鐘後覆咗我呢句。係，無錯，我一直都唔肯同Tony plan結婚嘅嘢，唔知道係未夠大個，定係佢始終無令到我有結婚嘅慾望，一紙婚書，係甜蜜嘅佔有亦係約束，我唔想被佔有、更不會被佢約束。「可能同佢冷靜下，諗下仲要唔要係一齊。」我深吸一口氣，預先同佢講咗今晚準備講嘅說話。「咁，我電話24小時等你打嚟。」

第58章話咗俾阿熙聽之後好似今晚無論發生咩事都有個人會包底咁，莫名有啲安心感。「我出門啦，你都好換衫出門。」無錯，Tony以為此時此刻我應該係屋企，訓到中午再慢悠悠地準備出門，然後好似等多一刻都唔願意咁，會三番四次提我準時出門，隔1,2個字就會問我去到邊，以至於我都慣性係搭車嘅時候放空，唔望電話。我去佢屋企大概半個鐘內，食飯約喺中間點，其實基本上唔需要太多時間等待對方。以前同公司收工幾夜都好佢更加會等埋我送我翻屋企，去到而家半刻嘅等待都嫌費時，到底係等待情人呢件事唔再甜蜜，定係時光將甜蜜磨蝕飴盡？熱戀期出門去到目的地嘅過程都要忍唔住短信無數個來回，就算有幾瑣碎嘅嘢都要同對方分享嘅嗰兩個人，就好似俾時間嘅巨獸吞噬從來無存在過咁。「我到，仲有幾耐。」「我拎定飛，你睇下食咩先。」隨住佢說話下面傳嚟餐廳嘅openrice link。你話過討厭我同你嘅相處一式一樣，唔思變唔諗未來，咁樣食飯唔通就唔係好似早已經設定好程序嘅程式咩？落車小跑去食飯嘅地方，咁啱下兩張就到我哋。心裡面有啲慶幸，如果佢入去坐低先，少不免又要黑面一陣。我跑到佢面前，佢下意識抬起手睇咗下錶。「望下食咩。」佢指住面前嘅Menu，又自顧自低頭睇電話。好想問一句，喂，喺你面前嗰個人，到底對你仲係咪特別嘅存在？

第59章普普通通嘅飯，平平淡淡嘅對話，又好似往常咁食完一餐飯，或者我係一個天生唔適合有婚姻嘅人，無數對情侶結婚之後都其實係柴米油鹽，互相陪伴又沉悶，係一張飯桌但又各自玩電話。而其他人應該可以將呢種高度重複嘅生活延續下去，可能係細個被愛情小說熏陶太多吧，總覺得真正嘅愛情唔應該係咁。「不如我哋行下海邊？」行出食店，佢略略行得快過我兩個身位，以前我總係鐘意撟住佢行，又或者將佢隻手捉過嚟抱我條腰或者摸我個頭，但我無任何衝動做呢啲嘢，只係輕輕地講咗呢句。「嗯。」佢或者都隱隱知道啲咩，無話佢攰亦無急住翻屋企打機，當然亦無好似以前咁拖我手行去海邊。雨已經落完，海邊嘅微風依然帶著絲絲涼意，我隨手將頭髮扎成馬尾，突然諗起佢以前話鐘意女仔扎起頭髮，後來又突然變成鐘意睇女仔短髮，而我咁多年依然都係長髪，或許就係呢啲一個個喜好嘅變化先令兩個人越行越遠。「你近排好似好攰咁..」佢主動開口。「的確係…project有啲多。」仲要係公司陪住唔應該理會嘅人，虛渡年華自取其辱。「但係呢排好少聽你講。」明明就係你話可唔可以唔好成日對住你放負，我先越講越少。「係呢唔知幾時，好似身邊發生咩大事我都唔知點樣同你講起..」我講完望向另一個方向，海風將髮尾吹起又受困於橡筋嘅束縛，好似點樣都難以舒展開去。「我都覺得，同你講好似同任何一個朋友講個反應係一樣。」或者兩個人一齊得耐根本就同朋友無分別。「你都唔見得有耐性聽我講，唔係咩?」我諗起每次傾電話佢都係一邊打機一邊hea應我。我不厭其煩地一個個數對方嘅不是，最後發現講咁多都係冇咗愛情嘅包裝同潤滑，先顯得一切都不勝其煩。「係，我認我係對你淡咗。」佢好誠實咁講。「咁或者我哋都應該好好諗下大家係咪可以無咗對方都可以。」我望住佢對眼深吸一口氣講咗出嚟。原來幾年嘅感情，收尾可以用幾句說話就決定結果，所謂冷靜都不過係俾大家從對方生活消失嘅預習。佢點點頭，我同佢講佢走先啦，我想係海邊行下。

第60章記得有次睇過一條街訪嘅片，主持人問年輕女受訪者認識咗幾耐可以同一個人一齊，有人答半個月、有人答一個星期，我係唔同人身上見證過現代嘅關係有幾速食，女人一個接一個嘅阿熙、傳說中好受歡迎嘅Keith、巧舌如簧嘅 Anthony，佢地要得到一個人都極之容易，君子愛財取之有道，事實係佢地總會完結完一段再慢慢捕獵下一個獵物。我唔能夠理解速食嘅感情，但又做緊啲比佢哋更過分嘅嘢，無視世俗嘅規條偷竊人哋嘅嘢，又唔愛惜自己擁有嘅。我總係孜孜不倦地投入過多嘅感情係無果嘅事情上面，以美好嘅所謂愛嚟包裝，再見證速食嘅愛情點樣以光速消亡。「點解自己一個人走咗嘅？」Issac嘅message係呢個時候響起，「我地以後都唔好再私底下見啦好唔好。」係海風催發下，好似特別容易做決定，「我地將個chat box del咗佢啦！」既然係再見應該乾乾淨淨，反正我同佢嘅公事都已經告一段落。「但係我會唔捨得」佢真係一個好狡猾嘅人。「但無論如何我地都翻唔到以前了。」我無視心底嘅波動同佢講。我同自己講，只不過係男朋友度分出嚟嘅喜愛，其實冇幾愛，係時間耐咗忘卻成本高咗，投入太多又得唔到回報嘅不甘。

第61章我望住突然比平日要熱鬧嘅WhatsApp，唔甘心玩具突然失蹤嘅Issac、追問我結果嘅阿熙、林林總總嘅group msg，連Anthony都有個MSG問我幾時再去食飯，就係無咗應該出現嘅人，係咪佢都一直等緊我開口，先三言兩語就按下咗我地關係嘅暫停鍵？接下嚟嘅日子Issac變成咗我，佢不斷係msg度叫我好似以前咁陪佢去行山啦去游水啦，我覺得有點好笑又感慨原來佢無了解過我要啲咩，我一直都唔諗住破壞佢原有嘅關係，唔知道應該話自己懂得偷食禮儀定保留咗僅有嘅良知，我要嘅只不過係一段當寂寞時可以掛著溫柔外衣嘅餐次，可以係共處時溫馨，亦有好似以前曖昧時朋友式嘅相處，你將今日嘅一切放係我講再見之前，其實我就唔會決定走。然後佢遲來嘅覺悟就係要接受佢嘅玩具變成周旋係男人之間嘅女人。至於Tony，果日分別後就無再同我聯絡，我覺得咁嘅狀態有啲若有所失，又為著突然偷來嘅自由身而放任，Keith只從上次落場做setting我特登等佢食飯之後，就keep住同我有MSG，偶爾試探式嘅曖昧我都唔點破，佢其實就好似個無咩機心嘅小朋友咁，佢對你有好感就會搵下你想同你講下嘢，亦唔一定要同你好快可以變成另外一種關係。Anthony就比較進攻型，會得閒約下食飯，又同你試圖傾下心事咁，當然佢同Issac咁多年戰友關係加上再都無見到我同佢一齊OT，都唔多唔少會估到發生過啲嘢，呢兩個人離奇地填滿咗Issac同Tony係我生活中退場嘅空閒，某程度上我明白咗Issac多少少，原來單方面接受人地嘅好意真係幾舒服。但我一直都無辦法說服自己呢啲來得快去得快嘅好感係喜歡，更加唔敢放開手去感受。我知道咁樣嘅諗法都幾矯情，自己覺得要抽離，但又為著Tony嘅冷淡不甘。前段時間對Issac不斷索求，但對住佢嘅窮追又得到變成上把嘅快感，身體上清淨咗，但依然好似花蝴蝶咁被更多嘅甜言蜜語浸泡。Sara一路陪住我，我知道同佢道德觀未必相符，但佢同我講開心就夠，咁樣叫唔叫快樂呢？但我想要嘅嘢由此至終都未被滿足過。

第62章「咁耐唔見啊文上嚟食飯嘅？」啊媽問起Tony我都唔知道點同佢講，個女好似男人咁唔願結婚，理由係男朋友太放任自己？「我同佢有啲嘢傾唔掂，而家都唔知叫咩狀態。」我好誠實咁答，「佢有咗第二個啊？」我媽一向直覺好準，不過今次有第二個果個係你個女。「唔會啦。」「你地咁多年都平平淡淡搞咩啊？」「媽咪啊，其實情侶係咪一定要用結婚去證明愛大家？」咁我一直picture唔到同Tony結婚係咪我無愛過佢。「婆婆果代愛唔愛都要結婚，阿媽堂年到年紀有啱嘅就結婚，你地班後生先講咁多情情塔塔姐。」「啊文呢係個好仔嚟…」咁係我配佢唔起，所以應該放佢去搵更好嘅人係唔係？「如果我話同佢可能行唔到落去呢？」「你唔想嫁，屋企間房就永遠係你嘅，你而家細個可以諗真啲，但以後點都需要搵個人同你行到老。」相濡以沫呢個詞對大家嚟講可能係一段感情最好嘅形容詞，到年華老去，你扶著我行，我手震震咁幫你拂走衣衫上漏口遺下嘅食物碎，但我同Tony應該更適合相忘於江湖，此時此刻，我哋心入面仲有對方，就將句點就係美好嘅時候，咁你諗起我至少唔只係煩厭。當我係飯檯有一搭沒一搭地同媽媽講緊嘢嘅時候，「不如今個星期六陪一陪我？」今個星期係佢生日，其實我記得，「我唔想一個人過。」「陪我飲下酒都好，我唔會亂掂你。」呢個人，係Issac。但點解生日正日你見嘅會係我？

第63章「咁你記唔記得我幾時生日？」假如你都有少少少少對我上過心，就會記得，畢竟上年生日蛋糕你都有份買，「你到時早啲講我都會幫你慶祝。」提早講即係唔會記得正日係幾時啦。「你唔係應該同啊嫂staycation咩？到時我生日都會有人陪。」佢係咪有病，正日唔交人到底知唔知規矩。「佢地唔係話你同條仔散咗咩，唔需要我膊頭攬攬？反正我條女都成日唔係香港。」佢唔係度，所以你連生日都要偷食，點解我以前唔覺得你咁差勁？我點解會鐘意一個咁嘅人。「我地無分手，多謝關心。」對住佢總有啲口硬，我唔想佢覺得我點都要搵翻佢，我刻意扮到我好多好多人陪好似咁樣就會好過啲。「咁你又俾咁多仔埋你身？又去食飯又剩。」佢陰陽怪氣咁講，「我以前都係咁架啦，同事食飯有咩唔可以。」「咁係咪食食下飯又同人地哋講唔好再送你搭車，唔想自己一個？」佢真係好仆街，總係欺騙自己扮到唔係一個對我好特別嘅人，咁就唔需要對我有愧疚，我唔理解點解我明明同佢講過我鐘意佢，佢都可以咁講。又或者佢對我真係一啲感情都無，因為但凡有多少感覺嘅人，都唔會捨得咁傷對方嘅心。「你唔好再msg我呢啲無聊嘢啦唔該。」我無再多餘嘅力氣同佢周旋，就等我係你心目中嘅形象跌到谷底，咁我自覺不能翻身就唔會再耗費心思係你度，不得不放棄。Sara問過我咁捨得放低未，我答佢，係不得不放低。得一個人嘅獨角戲，太累了。

第64章「食唔食飯？」「Den姐聽晚食唔食飯？」兩個差唔多嘅MSG同時響起，時隔一個月，Tony終於有啲反應，或許佢又想好似以前咁當無事發生，但係係錯誤嘅時間粉飾太平，會點樣都填唔平，點解個個都係唔係恰當嘅時候補償？我打開另一個Keith傳嚟嘅Msg，我好認真地諗過假如要一段唔洗結婚嘅關係，搵一個未大透嘅player或許係最好嘅選擇，佢會識點樣佢令你開心就夠，當我寄望只要當下開心，又禁不住因為疲倦去奢望能夠有唔會生變嘅關係。「好啊。」我覆Keith然後到Tony..「到底你想點？」我好似無數次對住Issac咁問佢。「無想點啊，發完脾氣未？」佢都係以為我鬧脾氣。「我地不如算啦。」我吸一口氣咁send咗出去。「你有咗第二個？」佢隔咗半個鐘又online翻。「你覺得我係咁嘅人？」我反問，因為我知道佢無諗過我會，佢亦覺得我唔會走。一段關係入面，如果有一方要用人哋嘅好感獲得伴侶俾唔到嘅認同感，距離關係分離崩析就不遠了。或者係現代目光看來，呢個理由只係合理化我朝三暮四嘅藉口，Tony唔當我一回事，鐘意幾時搵我食飯出街隨時要我配合佢schedule都唔係一日半日嘅事，我同佢講過我會OT，叫佢要早啲講，但每次佢去到附近先約我我都只能死死地氣出現，否則佢會發脾氣。係Issac嘅出現令我覺得，原來有人需要我、肯take care我嘅感覺真係好好，即使我係偷翻嚟嘅。

第65章古舊嘅思想會覺得，一段關係有愛就好似花得到養分，會滋養兩個人，我諗我同Tony之間係乾枯到根都萎靡咗嘅盆栽，大家都以為放係溫室會慢慢長好，但原來只係溫水煮蛙，大家嘅心意都係不知不覺之間被時間煮成粉末。「我唔係咁嘅意思，你成日都係公司見咁多唔同嘅人，所以..」佢就算係MSG都可以吞吞吐吐。「你咪成日話想plan結婚嘅，到底係想結婚定想同我結婚？」我的而且確有過第二個，某程度上亦應該慶幸，如果無佢或者我會一直咁拖落去，而唔係突然想切斷所有嘢留翻個空間俾自己思考。「我無諗過會有另一個選擇。」但你講唔出因為係我，所以先想要一直行落去。「但唔係我都可以？」其實我唔應該去追尋一個答案，畢竟唔係所有野都係數學有得解釋，又或者係有答案亦唔代表啲咩。「我唔明你想表達咩。」「可能我太唔知足啦。」我唯有包攬上身，反正提出嗰個通常係衰人。雖然 提分手的人 往往想再努力看看，有些人分得不愉快 才捨得轉身離開。「唔明你，不過我都只能尊重你決定。」講完之後佢就off咗。我以為我用一整個月去冷靜，會習慣佢以後就從生活消失。估唔到到咗真正為幾年感情畫上句點嘅呢一刻，我會好似無端端俾人飛嘅悲劇女主咁係度喊。我哋從來無試過咁樣冷戰，鬧交唔會過第二日，原來一講分手就真係再見。我行入浴缸放任水將我沒過，淚水滑落浴缸只會有輕輕波動然後就會不復存在，就當一切如常吧。

第65章「Dan姐是咪帶我去食好西~」收到Keith MSG先發現仲未覆佢食咩。Keith嘅邀約，其實對於我係可有可無，荒唐過後我對新關係已經開始越來越卻步，因為男仔嚟講，明明話只係想要你一個都好，最後無論我點掙扎都會擅自離開，本來男女關係就係最兒戲嘅嘢，但人總係往往以最認真嘅態度對待。如果抱住及時行樂嘅心態，你需要嘅，我都唔介意同你共享嗰一下花火。我無所謂到不時反問自己到底我係食錯咩藥，先會將一段段嘅關係全部fuck up。點解同男朋友明明相安無事會被新嘅人吸引？又到底我唔扮到咁無所謂、咁呼之則來，Issac有無可能認真地對待我？「嗯~帶你去間朋友帶過我去嘅邊爐~」去佢同我去過嘅地方，用新回憶將你掩蓋，係自欺欺人定主動就醫？「你真係好好養，好多女仔要人揀嘢食仲嫌三嫌四。」我send個餐廳info俾佢。但其實幫佢揀咪又係出於我私心，哈。「哈哈唔係架我好麻煩。」你哋總會係未得到我嘅時候最想要我，然後我會不由自主地抓緊其實唔知道係咪真正在意嘅嘢，然後越在意就會越來越討人厭。「咁你以後都煩我咪得。」咁識講嘢，如果係以前嘅我，一定覺得你好正。「我book 7點食好唔好？」對於過度嘅熱情，我只能掉頭逃走。你試試讓他不易得到整個你你話係咪啊，Issac？

第67章由於呢排大家都要OT嘅關係，我同Keith嘅邊爐之約由閑日拖拖下變咗星期六。收工後食飯點都會自然過特登係假期走出嚟，會有種份外曖昧嘅感覺。其實我唔知道享受人地明目張膽嘅好意算係好定唔好，呢種可以外放嘅感情比起之前截然不同，唔知嗰個人又睇咗幾多係眼內呢？同一個好似小朋友咁嘅男仔一齊唔需要考慮咁多未來嘅嘢，而呢個世界個個都係咁做唔去諗接受咗先算？但我又會覺得我個心咁樣嘅狀態無辦法回應佢，就好似消費佢咁。我唔知幾時養成咗陋習，喜愛一個人重溫過去走過嘅路，星期六留係屋企無野做我就走去海邊亂咁行。有時候收工唔算夜，我都會習慣性咁行去海邊，有黏膩嘅夏天走到微涼，再到而家需要緊緊攏實衣領，身邊陪我睇海嘅人都換過一次又一次，又一次次都走散。「Den姐，係咪等咗好耐啊..」遠遠地見到一個高大嘅身影跑向我方向，大大隻隻咁又帶住散發傻氣嘅笑容，其實都幾可愛嘅。「唔會啦我早咗姐..」我望一望電話其實大家都早到咗，「你間嘢我睇咗地圖啦..行果邊~」佢好自然咁拉住我手臂咁行。行到中途佢突然對住我伸出隻手問我凍唔凍，我又好自然咁搭上佢隻手，佢捉一捉緊又怕怕醜醜咁鬆開咗，同年嘅男仔就好似一個弟弟咁，佢會令你忽然翻去幾年前仲讀緊書咁樣，唔諗未來開心就好。開開心心地食完一餐，Keith仲同我爭埋單，我payme翻佢，只係同事咋，分清楚好啲，畢竟上過床嘅人都可以形同陌路。「做咩要同我分得咁清。」落緊樓嘅時候，部lift得我哋兩個，佢拉一拉我個人接近佢，我一下失平衡靠落佢心口，佢嘅身上有輕微而不討厭嘅煙味，我諗起佢啱啱同我熟果時，佢問佢食煙我會唔會唔鐘意佢，傻豬，真係鐘意你都唔會嫌棄你呢啲小事啦。

佢同佢啲朋友眼中我應該係衰人。見到Denise成日眼腫腫咁翻公司。個個都以為佢同男朋友分手搞到咁，我知道我都影響到佢唔少。見住佢周不時答應Keith同Anthony嘅約會，好似想做俾我睇咁，其實我唔鐘意佢咁樣作賤自己無奈我都唔知可以用咩身份再同佢私下交流。Sara其實有搵過我，佢果然見到我同Den嘅嘢，其實叫Den去處理係因為我同Sara唔係合作關係講唔上有交情，我去處理實在係唔恰當，在公我算佢半個上司，在私佢係我下屬嘅女朋友，其實我都怕佢口快快對佢男朋友講啲咩，始終大啲同事都以為我係所謂嘅好仔，Martin以前對Den仲好似有多少好感。Sara有日等Martin收工過咗嚟，劈頭就話我不負責任。「公司一個屋企一個，你啲日子都幾開心啊？」Sara牙尖嘴利咁講，我皺一皺眉，Den原來都係未搞掂件事。「你唔好講嘢住我無興趣聽你廢話，你諗住同女朋友一生一世做咩要搞阿Den？」我張口欲言，佢唔知道我同佢呢啲叫各取所需，佢哋啲細路女真係天真。其實Den係我第一個出軌對象，第一個我除咗歷任女朋友以外好想得到嘅一個女仔。教佢做嘢見到佢崇拜嘅眼神，見到佢聽我講嘢嘅時候眼入面有光，哈，講到好言情小說咁，當然啦，都因為佢好吸引。佢每次坐近我嘅時候，身上有好聞嘅淡淡香水仲有頭髮香，公司侷促帶有裝修味嘅環境，佢一靠近總會令我不由自主深吸一啖氣。有次我地哄到好埋做嘢，將個頭放係佢一轉身就會輕輕掂到嘅距離，果然有別於女朋友嘅柔軟同香氣會令人有別樣嘅心曠神怡，落樓嘅時候玩佢耳仔仲發現佢好敏感，哈，唔知道我嘅氣息每每擦過佢，佢又會諗啲咩呢？

第68章我承認帶Keith去一間係Issac屋企附近、佢帶我去嘅鋪頭係我私心，即使佢同我完咗我都係不由自主地重複又重複行我哋以前行過嘅路，我用同另外一個人嘅回憶覆蓋佢同我嘅過去，咁樣我下一次經過就唔會淨係諗起佢。我甚至有私心會突然之間見到佢，咁我就可以話佢知，係啊我仲有好多選擇，而我唔會再俾你得到我。「Den，你睇下嗰邊張櫈嗰嗰似唔似Issac？」Keith突然好興奮咁拍住我講，我定眼一望，幾乎一秒我就可以確定係佢，放假嘅日子居然俾我求仁得仁見到佢，佢係路邊一間鋪門外坐住，好似等緊嘢食咁。「咁我哋不如叫埋佢去食糖水啦？」Keith愛熱鬧嘅性格係呢個時候發作，好似唔記得咗佢同我係date緊，我任由佢半拉我去對面街小跑到Issac面前。「er..唔好啦掛」我細細聲咁講，然後又諗唔到咩理由可以拒絕。「Issac哥！放假都一支公咁悶嘅~」佢拍咗下Issac膊頭，呢個時候茶餐廳職員拎咗一大袋外賣出嚟。Issac抬頭見到我同Keith，目光落喺keith仲拉住我手腕嘅手上面，佢定眼望咗我一下。「額，我哋係附近食完嘢，咁啱嘅。」我習慣性咁解釋。「無啊我落嚟買外賣咋嘛。」佢輕描淡寫咁望住Keith講，然後目光又同我對上，買外賣咁大袋，咁睇嚟佢都唔係放假一支公咁悶啊。「BB，我買咗你鐘意飲果隻茶啊~」不遠處傳嚟一個女仔嘅聲，向聲音來源一望見到有過幾面之緣嘅Issac女朋友拎住兩杯奶茶行過嚟，我記得佢話女朋友成日唔係香港，咁一翻到嚟癡住都好正常。我唔再同佢糾纏，對佢嚟講跟本一啲影響都無，所有嘢翻天覆地嘅從來都只係我一個。

第69章「Hello我係Annie 啊，你仲記唔記得我呢~」佢女朋友同我有見過，興高采烈咁同我哋打招呼。「男朋友？」佢仲要勁多口咁講，「你好啊我係Keith，係Issac哥dept嘅人。」Keith呢個時候就發揮佢作用了，佢聽到Annie咁問反而無放開捉住我隻手，而係向自己方向拉近啲我，「你哋又會嚟呢邊食嘢嘅？」Issac開口問，「無啊之前想試一間邊爐嘛。」Keith好自然咁答，亦好自然咁化解咗男朋友呢個問題，我忽然對佢有啲另眼相看，原來佢唔係我想象中咁大唔透嘅小朋友。原來唔係公司見到Issac個感覺有點奇怪，好似除卻公事，我同佢相處嘅回憶都係曖昧不清嘅，然後此時此刻，我係我哋有過回憶嘅地方遇到佢，大家嘅身邊都有其他人，佢一定覺得同佢告白嗰個人好虛偽，因為咁快我身邊就有咗新嘅人，佢唔知道我啱啱諗唔到應該點應所以呆咗，另一方面我又好想問Keith我啱啱嘅表現係咪好失禮，我亦都好想知，到底佢心入面有無一絲一毫嘅唔舒服，就好似之前佢講過嘅咁。再之後Keith話送我翻屋企，算有小小順路我無拒絕，我可能急需一個人陪我渡過俾佢又搞亂咗個心嘅此刻，好似有啲嘢充填過就會少一秒諗佢嘅時間。Keith見我好似心不在焉問我係咪好攰，然後好溫柔咁一路順住我頭髮摸我個頭，好似我同Issac當初咁，對唔住，呢一刻我無法抗拒呢種極度相近嘅溫柔，所以讓我短暫地放縱一下。共你竟可這麼近　同時那麼遠 你走後　我只有這樣懷念你的手 林一峰 - 一支煙的時間

第70章我自欺欺人地自製曖昧假象同Keith一齊坐車返屋企，途中講起佢屋企有養哥基，成日都好活潑要陪佢玩，用咗佢唔少時間，究竟係咪所有男仔都習慣係曖昧期樹立人畜無害嘅形象，好似佢咁最後自己狠狠打破？「咁咪冇時間溝女？」我少少壞心腸咁問，我覺得赤裸坦誠啲比較好，所以就好似個姐姐咁同佢閑聊，唔問都知，以佢嘅性格外形都唔會太缺異性緣。「其實我好宅架，係屋企唔係同狗玩就係打機。」佢R下頭怕怕醜醜咁講。咦喂，呢個咁自然嘅答覆又反而係意料之外。「俾你睇下佢啲相啊~」佢好熱情咁打開佢啲狗狗相俾我睇，我一下下咁掃佢個電話，自自然然咁挨近佢，髮絲垂落佢手臂，我低下頭繼續掃佢部機，係一堆狗狗相裡面突然出現咗張得上身嘅肌肉相，我向佢望咗下。「咦，小朋友有操開啵？」我繼續調戲佢，我知道Keith讀書有打開校隊平時又有打拳咁，平時著衫睇唔出佢咁有睇頭，係有肌肉嘅線條仲隱隱見到腹肌。「咁你鐘唔鐘意先？」佢將我隻手放上佢手臂，令到我好似撟佢咁，我以為佢想flirt我，但望入佢眼神又好似有點過於認真。「你指個人定個身形？」我好冷靜咁講，原來我有時候係唔識怕醜嘅，除咗對住佢。「咁鐘意邊樣多啲？」um我收回前言，佢依然都係好識玩。我突然諗到，點解佢電話會突然有張咁嘅相，又係影俾邊個睇？「你又調戲姐姐。」我打咗佢一下，見完佢就同另外一個人調情嘅我，突然間令我有點自我厭惡，佢出現之後就好快可以同一個人打鬧，但我相信我又會好快無咗興趣。我同阿熙講咁樣好似幾好，咁我心入面未清空就會無咁容易對其他人上心，佢問我係咪死都要留住佢係度，我話唔係，係佢唔走，我想盡辦法清醒，佢依然係我嘅惡夢。

第71章有時候我會無端端進入一個所有人都唔想應付嘅狀態，然後阿熙會成為呢啲時候嘅唯一聽眾，可能因為佢見慣風月，Issac嘅心態佢好明白，係我自以為好Sweet嘅時段佢已經話佢其實無特別亦都唔值得我中個頭埋去，對於我主動離場，佢覺得老懷欣慰之餘，佢都成日叫我試下其他人，大不了衰咗再抱住佢喊喎，然後佢表示Keith呢種陽光高汁仔仔，應該係我人生嘅巔峰，所以試咗先算。我話唔係喎我有啲怕佢認真，阿熙話呢個小朋友佢咪最多係認真地溝認真地玩，如果我現階段唔係要一個長遠嘅關係大可以試下。說時遲那時快，又收到Keith小朋友嘅msg，佢send咗張抱住狗狗係心口嘅相俾我，曲起嘅手臂睇到佢嘅老鼠仔，其實我知道醉翁之意不在酒，但係我上次利用完佢俾過虛假嘅親密感人地，又點可以怪人地步步緊逼呢。「好QQ啊~」我決定ignore佢啲肌肉，「咁我可愛啲定fishball可愛啲？」佢真係好鐘意問二選一嘅問題，btw fishball係佢隻哥基。「喂啊fishball好可愛~我可唔可以申請做佢女朋友！」我都真係幾鐘意佢隻狗狗~「唔得啊，你唔可以要佢唔要我！」佢send咗個慘慘emoji過嚟。又老老豆豆，佢呢種身材可口過Issac好多，假如大家都有玩遊戲嘅共識，咁係咪今次我會做得比上次要好呢？

特別篇2（Issac視角）喺我屋企附近撞到佢同Keith係一齊係個奇妙嘅體驗。有人話男女關係就係狩獵同慾望嘅結合，我唔會將我同Den當做狩獵，我對佢有興趣時多少都對佢有啲好感，同樣佢都明顯地同我有同樣嘅感覺我先會出手，畢竟男人大咗就唔會做無把握嘅事。上次飲完嘢，我知道佢當晚有可能去條仔度訓，我輕輕抱住佢錫咗額頭一啖，然後就送佢上車，我知道出多些少力，其實呢個有酒意嘅女仔會跟我走，不過唔急。嗰日之後，我忙到一個星期加埋都唔知有無係公司停留超過5個鐘，講真有些少掛住個傻妹，或者係掛著佢好似隻貓仔咁係我身邊靜靜做嘢嘅感覺。女朋友Annie係空姐，佢難得係香港嘅日子我理所當然地要交人，咁呢幾日只能冷落一下佢。女仔嘅心態好易理解，我幾日唔同佢私底下聯絡佢又應該會亂諗，飲酒永遠係最佳嘅藉口不負責任地做胡鬧嘅事，我更加多係想佢等待，渴求會令到最後採摘嘅果實更甘甜。Martin佢地好鐘意去打邊爐，我路過聽到佢地叫埋我一齊去我就順勢話今日我買單，反正呢啲場合我又唔會同佢地坐埋一齊玩，我會寧願係屋企抱住女朋友睇片。去到間舖同Anthony幾個老嘢坐埋一角吹水，佢地就係隔離枱傾到興高采烈，包括我條team個Keith。Keith係外國讀書翻嚟，唔算係好靚仔不過陽光高大，我諗最有特色係佢笑果時會有隻爆牙，所以公司啲女仔覺得佢講嘢好笑又得得意意咁，都幾受女仔歡迎。我以為Den同佢哋唔同，點知都係受Keith呢類，見佢哋談笑風生我居然有啲唔舒服，過咗一陣，又輪到Anthony走過去，佢仲誇張啲，我見佢搭住膊頭叫R人陪佢飲酒，如我所料哋Den飲咗幾杯，又開始面紅紅咁，真危險。可能係見到Anthony啲動作太大，佢終於拉開佢去廁所，我都跟咗上去。「你玩得好開心咁啵..」我向係女廁行出嚟嘅佢講，佢一望到係我眼神閃躲咗下，「難得咁大推人食飯梗開心。」佢好見外咁講。「我意思係俾人癡住，你好開心？你有男朋友啦唔應該咁。」我輕歎，我都係對佢放不下心，我唔可以俾咩佢，但我亦唔可以放任佢咁樣同人玩。「好似唔關你事，冇嘢我翻出去先。」佢見我提起男朋友面容一冷，語氣好硬咁講。「翻出去癡住Anthony？定Keith？」我將佢拉近我。「咁點解唔嚟癡下我？」佢抬頭好不解咁望住我，我都唔想諗太多低頭錫咗佢，我知道，從此會一發不可收拾。

特別篇3（繼續睇下Issac當時個腦諗咩..）親吻一雙唔屬於自己嘅唇，太過甜以致我當刻沉溺咗落去，後來我先發現嗰一刻我無諗起Annie，我只係想狠狠地吸取面前呢個女仔嘅氣息，想佢完完全全屬於我。我想用我嘅氣息灌滿佢、侵略佢，咁樣佢同另一個人談笑風生嘅時候，口腔裡面都只會有我嘅味道。我承認，見到佢俾佢地圍住只想即刻就教訓下佢，等佢好好地認清只能有我一個。從佢強裝淡漠嘅態度，我知道佢應該係嬲我呢幾日都無搵過佢，而佢咁要強嘅性格應該會硬頸落去，我衝口而出地問佢係咪酒醉就係可以隨便搵一個人去親近，咁不如癡我一個。然後係佢未反應到嘅時候我低頭錫咗佢，我輕咬開佢下唇，佢開頭唔識俾反應，然後就抱住我後頸回吻我，我將手捏住佢下巴加深力度，一手係佢敏感嘅頸邊輕輕掃，果然聽到佢舒服嘅喟歎。佢柔軟嘅身體向我靠近，意外地好似青頭一樣地因為一個吻起咗反應。佢應該感受到，下身向我靠近，然後我抱住佢郁條腰，隨後我地連上半身都慢慢貼近，透過佢單薄嘅連衣裙我感受到佢起伏嘅曲線，我一向知道佢個胸係有睇頭嘅，佢一貼近，更加令我又一探究竟嘅衝動。我試探性咁用腳探入佢雙腿之間，西裝褲擦過佢裸露嘅大髀，佢好敏感地夾咗我一下，我用腳磨挲佢，佢又鬆開，佢隻手又更加無措地由我嘅胸肌滑落到我腰間，再探入我件衫。「喂..」我估唔到佢咁大膽，果然佢飲咗酒就會好易興奮，咁如果佢身邊嘅係第二個佢又會唔會咁做呢？我知道佢條頸好敏感，我放開佢個嘴，係佢頸邊流連，佢唔知有心定無意掃過我下面，我都會意地用手指按壓上佢微微地硬咗嘅乳頭摙咗佢一下，再揸咗佢幾下，然後滿意地聽到佢嘅呻吟。我抱住佢條腰頂咗佢幾下，佢已經怕醜到將頭埋咗喺我心口，但係條腰又要緊貼住我下面擺動，嗯，果然如我想象係一個值得調教嘅對手。「你好似濕咗？」佢半騎住我大髀，隔住薄布相貼嘅肌膚傳嚟溫熱嘅感覺，我幾咁想要佢都好，都唔係係呢個地方，我同佢講呢個唔應該係我地第一次嘅地方，然後幫佢拉好裙。出到去見到嗰兩個糾纏佢嘅男人都行開咗，佢就自己面紅紅咁坐喺一邊飲嘢。我地走嘅時候，我見Anthony仲想拉佢走，Den好自然咁抱住我手臂話跟住我，呢種信賴同自然嘅親密令我有啲煩躁，我拉住Anthony將佢塞咗入的士，臨走佢仲意有所指咁叫我好好照顧女仔，佢係一個好細心多事之人，而佢都對Den有興趣的話，睇嚟我以後要更小心處理。

特別篇4Keith又係路邊嘔吐大作，搞咗一大輪，我終於扯住佢同den上咗地鐵，其實我都飲得幾多下頂住頂住，Den笑笑口地問我洗唔洗送我，帶住酒後不顧一切同胡言亂語。我唔知道佢係咪想有下半場，我亦未諗通呢樣嘢係咪適合，唔知係佢定係酒精遺下咗餘溫，呢種微醺令人迷惘。所以我同佢講屋企有人，無錯，今晚Annie會過我度，而我都要交人，其實我知可以用其他理由，但我同佢都應該要冷靜一下，所以我答佢屋企有人。佢聽咗莞爾一笑，令我覺得佢啱啱又似乎係講笑，然後佢好自然咁拎出電話出嚟睇，反而令我有啲唔好意思，所以我又問咗下佢需唔需要我送，佢答我唔洗，需要嘅都會有人接佢，況且仲有個開始清醒返少少嘅Keith係度。我地又返到普通不過嘅同事氣氛，車到站，然後我地就尷尬地道別。翻到屋企，見到Annie已經訓咗，我有種宣洩不得嘅情慾，但我知搞醒女朋友佢一定會發脾氣，況且個腦裝住其他人同佢上床好似有啲唔應該。我沖完涼上床，朦朦朧朧嘅女朋友抱住我錫咗我一啖又訓返，我好清楚就算係20年之後，呢個場景都會咁樣發生，身邊嘅人都係旁邊嘅佢。所以我拎咗電話出嚟，同Den講咗句對唔住。

第七十二章我開始對同Keith呢個小朋友玩曖昧遊戲失去興趣，或者係越係壓制自己潛意識就越想要，我居然夢見佢當初錫完我又冷落我嘅過去，其實由此至終我都唔知佢想點，點解當初佢會呷醋，又點解要錫我。一直心不在焉咁捱完個上晝，同Keith佢哋出去食完lunch，Sara佢哋兩個話去買零食順便拍陣拖，其實我知道係特登留個機會俾我同Keith，我地兩個有講有笑咁返到公司樓下撞到Issac，佢低頭望緊電話。「大佬，開會開到而家？」Keith問佢，佢抬頭望到我哋兩個，輕輕地皺咗下眉。「嗯，Martin個客好似搵佢，你一陣話佢知。」佢整一整衫袖瞥咗我一眼，我好似好耐都無正眼同佢對望，個種帶著淡淡嘅命令感嘅神態一如既往地吸引。「ok啊，佢啱啱同我哋食完話買啲嘢應該好快返。」Keith答完，佢好似好滿意咁點咗下頭走咗。我跟住Keith過咗佢地Dept果邊傾嘢，不過得我同Keith兩個就一邊打鬧一邊傾。諗返幾個月前好認真地係同一個位置傾嘢，好似朋友咁打鬧嘅係佢同我，有時候人一衝動就會毀壞想珍惜嘅嘢，就好似啱啱咁我想問一句都唔知用咩語氣身份先恰當。「你稍等我一下先，我而家返緊位開返個file！」Issac係外面好急咁小跑返嚟，我望一望佢手上面咩都無應該都未嚟得切買嘢食，以佢嘅習性又會做做下唔記得食。我靜雞雞買完放係佢檯佢都唔多覺姐係咪？

第73章我買完外賣，最後我決定拎俾martin叫佢俾lssac。係嘅，有時該斷嘅關係就唔應該唔忍心同唔捨得。感情都會有衰退期，而我發現我呢件產品嘅生命周期比我想象得更加短，到底係因為保養得唔夠小心，定係原本個材料就係唔㩒用呢？打開啱啱down咗幾日嘅交友app，玩咗幾日我已經發現呢啲地方好似Issac咁有女朋友仲出嚟搵激情嘅人比認真嘅人比例要多得多，哪怕你只係upload一個背影，寫個星座都會有人費盡心思咁搵話題同你傾計，跟住我又失去興趣了，人總係犯賤地只對遺憾念念不忘。我又諗起我同Issac最後果幾次，我近乎懇求地望著佢，希望佢哪怕同我講一句說話都好嘅景像，同而家簡直係殘酷嘅對比。啲人會話女仔要玩嘅基本上唔洗成本，而我當時居然以為能夠同佢有過回憶就咁滿足。「我地下個星期去邊度好？」Keith同我flirt咗一段時間就開始侵佔我放假嘅時間，我以前同Tony一齊嘅時候通常weekend都係同佢過，同佢啱啱分開咗我都自自然然搵佢同Anthony去填滿呢啲空閒，但係理所當然咁覺得我要同佢過嘅態度又令我覺得唔舒服。「我個frd好似話想行街啊，我睇下佢嗰邊再覆實你啊~」我知道我咁樣都幾差，我既不拒絕又不接受。「如果weekend我見你唔到我會掛住你架嘛~你唔會咁忍心掛~？」佢send個求歡emoji嚟。有人話眼濕濕樣個emoji係好意淫嘅表情，咁Keith成日send俾我到底係求愛定求歡呢？以前嘅我一定覺得呢啲說話好sweet，但係我而家會覺得係伎倆，佢會唔會同app嘅人、同Issac一樣，只係因為未得到，所以先講呢啲好說話？我不斷話俾自己知，小心謹慎，就唔會再行錯。

第74章星期五嘅夜晚我約咗啊熙出嚟，到而家其實我都無應承Keith嘅邀約，我好怕我又習慣咗一個人同我相處嘅pattern，更加怕我習慣咗以後我先發覺呢個人同我唔會有同一個習慣，只係因為新鮮。於是我搵啊熙，呢個至少一路都無走過嘅人。「你話，有幾多女仔同我一樣比男人更唔想諗未來？」我哋抽住兩袋酒係屋企附近嘅公園坐低，「你又唔係唔想，而係你冇遇過一個想同你有未來嘅人。」佢自顧自開咗罐啤酒飲。「我又唔係無同你講過你個同事係fuck boy，係你覺得佢好溫柔姐，佢想食你你梗係溫柔架。」佢仰頭飲咗啖酒，又拎出火機點起煙。「咁你話啊，我都已經講明唔需要佢負咩責，點解佢唔可以好來好去，好似以前咁同我相處。」我覺得我從來無奢望可以做Issac嘅邊個，但佢連做短暫嘅玩伴都無盡責。「你估個個都係我？」啊熙轉頭深深地望入我對眼。未燃盡嘅煙就咁樣默默地燒住，係夜霧之間帶起一陣朦朧，然後佢將我按入佢懷內，我深吸一口氣，好似我同佢無數個以往一樣盡力放空，但係彼此心跳聲好似有點吵耳。我唔可以問咩叫好似佢咁。「咁你覺得點樣嘅關係先會長久啲？」我細細聲問。「就係，唔好咁快搞嘢。」唔知係咪我將個頭埋係佢心口，佢把聲遙遠得好似有啲奄悶。我估唔到player如佢，居然會咁答。所以都係個句，得唔到就係最好，因為男仔對女仔喜愛嘅最高點就係未得到佢嘅前一秒。

第75章到底前度可唔可以做翻朋友？我地對於對方都係特別嘅存在，只要佢出聲好多嘢都會好自然咁發生，又例如某一日飲完嘢我上去佢度再發生啲咩大家都唔會覺得順其自然，我地係一對永遠會肖想對方肉體嘅密友。好多時我都分唔清，啊熙係習慣對女仔好溫柔所以連同我講嘢都咁flirty，定好多都係由心而發。「唉」「唉」我地兩個緊靠住同時歎咗啖氣，佢好自然咁用手指梳理我嘅頭髮，與其肉體交纏我更鐘意擁抱嘅感覺，係呼息間可以感受對方嘅味道同心跳，果種靈魂瞬間貼近嘅感覺。所以我覺得搞完嘢應該相擁，而唔係倒頭大睡。更加唔係好似Issac咁自顧自做自己嘢，我仲係好介意佢無好好擔任佢嘅角色，或者佢溫柔我會更加沉溺，但至少我仲可以俾理由自己同佢相伴。我將嘴唇貼近啊熙頸部嘅動脈旁，果度係可以直接感受佢脈搏跳動嘅地方，我閉上眼感受唇下過速嘅跳動，玩火地用鼻尖掃過佢，啊熙嘅身上有淡淡嘅鬚後水味道加上啱啱燃點完嘅煙味，雅緻而危險，佢將恤衫領口嘅扣解開，好似要令燥熱嘅感覺揮發少少走，而我係一個熟知佢身體嘅人，我知道假如我將嘴唇下移到佢喉核就會變成赤裸裸嘅勾引。佢輕撫我頭髮嘅手流連到我嘅頸邊，佢都好清楚要點樣先可以撩到我，而我同佢都明白酒精一直都係世人犯錯嘅藉口，如果我地都選擇將錯就錯，咁佢同我嘅關係係咪就會變成同其他人一模一樣唔再特別呢？

第76章我地帶住醉意係大家最敏感脆弱嘅地方流連，好似係將要犯禁之前嘅掙扎。「我想錫你。」話聲一落啊熙嘅氣息就疊上我，帶住繾綣同煙酒夾雜嘅猖狂撬開我嘅唇舌，我哋過去嘅親吻唔需要小心翼翼地詢問，畢竟我哋都唔再係當年嘅對方，呢雙唇已經有太多多餘嘅人親吻過。我哋對上一次咁親密已經諗唔起有幾耐之前，大概比我同Tony 一齊之前更加久遠嘅時間，久違嘅親吻令我心頭有種輕顫嘅感覺，佢反覆吸啜我雙唇，探入口腔勾纏，我沉迷於同佢嘅角力，佢進攻時我都賣力同佢纏綿，再到大家接近缺氧時先意猶未盡地放開。分開之後，佢繼續將我個頭按係佢心口，今次我明顯聽到佢嘅心跳比起啱啱要快得多，耳邊亦都聽到佢短促嘅深呼吸。佢呼出嘅氣打落我比佢撟咗頭髮而暴露係空氣嘅耳仔，令我有種想更親近嘅感覺。「你..」我係佢心口抬頭望佢，見到大家眼中都有氤氳嘅水氣，名為慾望嘅氣味。係四目相交嗰下佢又輕啄咗我一下。我望咗一下深夜無人嘅公園，係本應該屬於小朋友玩樂嘅地方，跨坐上佢大髀，然後將佢雙手環上我後腰，低頭回吻佢。係Issac身上面學到，男人嘅親吻唔一定需要有幾喜愛對方，佢地可以為咗偽裝自己係個好情人而隨意親吻，正如佢啱啱同我曖昧嘅時候，又例如上次我話係佢最後一次要睇佢表現成點嘅時候，都可以扮作深情地親吻。但係我只係記得後期係公司就算肢體有幾親密都好，都唔一定會有親吻，因為呢樣對於佢只不過係多餘嘅嘢。「喂你有心撩我咁..」佢按住我後腦加深唇舌嘅交纏，我都抓住佢隻手放入我衫尾。「咁你唔鐘意咩？」我離開佢雙唇，用條脷點點佢嘴唇。「我不嬲都鐘意，只係怕你唔鐘意。」佢無頭無尾地講咗一句，抽出咗係撫摸緊我赤裸腰部肌膚嘅手，將我更加深地攬入懷抱。

第77章Issac成日以為我係一個好大需求嘅女人，覺得我應該係只要順眼就可以去街食飯，再發生啲咩都不足為奇，畢竟佢就係咁樣得到我嘅。好諷刺嘅係我從來唔會無緣無故地渴望性，我要嘅只係體溫相碰嘅親密，而唔係肉體交纏嘅汗水，所以恰當嘅親密感我會更欲罷不能。啊熙同我唇舌相交嘅感覺令我沉迷，比以前同佢一齊嘅時候又好似多咗種複雜。係佢嘅氣息包裹下我放軟身體向佢靠得更近，而佢抽出係我衫入面嘅手令我有點悵然若失，佢一手扣住我後腦，一手拉過我條腰令我更加貼緊佢，而我跨坐嘅動作亦都因為更加貼近，而雙腿打得更開，單薄嘅絲襪好似我同佢嘅理智一樣彷如無物，我不由自主地扭動，任由相交處擦擊出更多嘅火花。「唔好亂郁..」佢低啞地講到，係我腰後嘅手施力按住我pat pat。「咁你話我知你想點？」我望入佢隻眼，裡面有除咗慾望以外更多係道不明嘅複雜。「你真係想我係度搞你咩？」佢係我唇邊喃喃地問，我知道我要，佢一定會掂我。我好鐘意同啊熙咁樣嘅親密，比起以前各自應付需要好似食飯咁，我覺得呢一刻更加令人心動，但我唔知道呢種衝動係唔係會連我最後嘅避風港都破壞埋，但係無疑呢一刻佢令我想要俾佢完完全全地擁抱。

第77章阿熙話音一落，似係下定決心咁將我推開，然後拉起我個人自己企咗起身。我拉住佢手臂望實佢。「你醉啦。」佢抱住我，我明明感受到佢同我緊貼嘅火熱，我以為佢同我感受係一樣，我更以為佢比我更需要呢刻嘅溫暖，有時候麻醉自己係最好嘅治療方式，我同佢以前都係咁嘅啦，點解而家要推開我？ 「我搞咗你，你聽朝一醒會後悔。」佢摸一摸我個頭，低頭輕吻我一下，呢一秒我莫名地感受到佢唇上嘅顫抖，呢一下認知令我有種被珍惜嘅感覺。我忽然諗起佢好耐之前話過係出面食女從來無錫過佢地只係當佢地係工具，我當時講咗句，你如果唔錫我以後都唔好掂我，我唔想做佢嘅洩慾工具，然後我成為咗佢女朋友以外佢唯一會親吻嘅人，佢永遠都係帶着無比嘅繾綣同我交纏，就好似佢本人一樣永遠都係一種拒人於千里之外嘅溫暖又莫名地吸引。「我唔想自己一個返屋企。」我低嘆一句，我安撫唔到唔知係因為酒精定佢而發燒嘅身體。「你諗清楚未？」佢望入我對眼，有種狂亂而令我唔敢猜度嘅情緒。「我冇醉啊⋯帶我走好無？」我只係想呢一刻，將同佢嘅吻無限延續落去，只係想呢一刻唔好一個人過。 人總係不斷因為衝動而毀壞值得珍惜嘅嘢。
【甜/真人真事】我是他的常餐情人